Betul-betul Ho Liao! Resepi Nasi Daging Utara dan Asam Kerisik, Masakan Special Set Lengkap

Menu set lengkap kegemaran orang utara ini memang sesuai kalau dijadikan menu sajian menyambut tetamu. Bila ada tetamu datang rumah, mulalah kelam-kabut fikir nak masak apa.
Mama Siti cadangkan untuk buatkan set lengkap nasi daging. Tak perlu fikir lagi nak masak lauk dan pencicah berbeza. Kenyang pun kenyang, sedap pun sedap. Orang Pulau Pinang cakap “ho liao” lah.
Oleh itu, bagi membantu Mama menyediakan nasi daging yang lazat, di bawah ini Mama Siti telah kongsikan resepi sebagai panduan untuk memasaknya.
Resepi Nasi Daging Utara dan Asam Kerisik

Resepi oleh: Umi Watie
Bahan-Bahan Nasi Daging
Beras basmathiSusu segarDaging Bawang besarBawang putihHalia Serai Lada hitam Empat sekawan (kayu manis, bunga lawang, bunga cengkih, buah pelaga)Daun pandanRempah kurmaKiub dagingMinyak sapiGaramDaun ketumbar
Bahan-Bahan Asam Kerisik
Tomato Bawang besar Cili padi Daun ketumbar Kerisik Air asam jawaGula perang Garam
Cara-Cara Masak Nasi Daging
#1 Tumis ½ biji bawang besar, seulas bawang putih yang ditumbuk, ½ inci halia dan serai dengan dua sudu minyak sapi naik bau.
Kredit gambar: Umi Watie
#2 Selepas itu, masukkan empat sekawan bersama-sama dengan satu sudu rempah kurma, akar ketumbar dan satu sudu lada hitam.

#3 Cara-cara memasak nasi daging adalah dengan memasukkan daging yang telah direbus empuk, bahan rempah yang telah ditumis, daun pandan dan 1/2 kiub daging.
Kredit gambar: Umi Watie
#4 Tuangkan satu cawan susu segar, tiga cawan air dan garam. Gaulkan merata supaya rasanya sebati dan boleh mula pasang suis atau api dapur.
Kredit gambar: Umi Watie
#5 Apabila nasi sudah masak, gemburkan dengan garfu dan akhir sekali taburkan dengan daun ketumbar.
Kredit gambar: Umi Watie
Cara-Cara Sediakan Asam Kerisik
#1 Pertama sekali, sangai kelapa parut dengan api kecil. Kacau-kacaukan sehingga semuanya garing.
#2 Alihkan ke dalam lesung batu dan tumbuk hingga kelapa sangai keluar minyak. Sekarang barulah namanya kerisik.
Kredit gambar: Umi Watie
#3 Seterusnya, potong satu biji bawang besar, cili dan dua biji tomato. Letakkan satu sudu kerisik, gula perang, daun ketumbar, air asam jawa dan garam.
Kredit gambar: Umi Watie
#4 Air asam kerisik sudah pun siap untuk dihidangkan bersama-sama nasi daging.
Kredit gambar: Umi Watie
Tips Memasak Resepi Nasi Daging dan Asam Kerisik
Mama boleh abaikan serbuk lada hitam kalau ada ahli keluarga atau anak-anak yang tidak gemarkan rasanya.

Mama juga boleh cuba pelbagai resepi menarik yang lain di SINI!


Ada Masa Lagi! Tingkatkan Ibadah Dengan Mengamalkan Amalan-amalan Ini Sehingga Akhir Ramadan

Bagi umat Islam yang ingin tingkatkan dan perbaiki kualiti ibadah anda sepanjang Ramadan ini, jangan risau – masih belum terlambat!
Bulan ramadan merupakan bulan yang dijanjikan dengan pelbagai ganjaran bagi mereka yang sentiasa mencarinya.
Antara ganjarannya ialah keampunan, kerahmatan, dibuka pintu-pintu syurga, dimakbulkan doa dan terdapat satu malam dimana amalan pada malam tersebut akan dilipat gandakan seperti ibadah selama 1,000 bulan.
كُلُّ عَمَلِ ابْنِ آدَمَ يُضَاعَفُ الْحَسَنَةُ عَشْرُ أَمْثَالِهَا إِلَى سَبْعِمِائَةِ ضِعْفٍ قَالَ اللَّهُ عَزَّ وَجَلَّ إِلاَّ الصَّوْمَ فَإِنَّهُ لِي وَأَنَا أَجْزِي بِهِ يَدَعُ شَهْوَتَهُ وَطَعَامَهُ مِنْ أَجْلِي لِلصَّائِمِ فَرْحَتَانِ فَرْحَةٌ عِنْدَ فِطْرِهِ وَفَرْحَةٌ عِنْدَ لِقَاءِ رَبِّهِ . وَلَخُلُوفُ فِيهِ أَطْيَبُ عِنْدَ اللَّهِ مِنْ رِيحِ الْمِسْكِ
Maksudnya: Setiap amalan anak Adam akan digandakan pahalanya sebanyak sepuluh kali ganda sehingga 700 kali ganda. Allah SWT berfirman: Kecuali puasa, sesungguhnya ia milik Aku dan Aku yang akan membalasnya. Orang yang berpuasa meninggalkan nafsu syahwat dan makannya kerana-Ku. Orang yang berpuasa mempunyai dua kegembiraan iaitu kegembiraan ketika berbuka puasa dan Kegembiraan ketika bertemu Tuhannya. Sesungguhnya bau mulut orang berpuasa lebih wangi di sisi Allah berbanding kasturi.
(Riwayat Muslim)
8 Amalan Yang Umat Islam Harus Istiqamah Hingga Akhir Ramadan
Bukan Mama Papa sahaja yang digalakkan melakukan amalan ini. Bahkan, adalah lebih baik untuk Mama Papa turut mengajak anak-anak bersama-sama menunaikan ibadah dan amalan di bawah:
1. Tadarus dan Khatam Al-Quran

Bulan puasa ini, isikan masa Mama Papa dengan membaca Al-Quran. Bila bulan puasa, pasti aktiviti kehidupan kita sudah dikurangkan sedikit. Jadi Mama Papa isikan masa yang terluang tersebut dengan membaca Al-Quran.
Sini, Mama Siti nak kongsikan satu tips kepada Mama Papa supaya target untuk khatam Al-Quran di bulan Ramadan ini berjaya. Kekal istiqamah dengan membaca 4 atau 5 muka surat Al-Quran setiap kali selepas solat.
Selain itu, Mama Papa juga boleh mengajak anak-anak untuk membaca al-Quran bersama-sama. Ini adalah untuk memupuk minat anak-anak membaca al-quran dari kecil.

Dengan cara ini juga, mudah-mudahan kita dapat mendidik mereka menjadi anak yang soleh dan solehah, serta patuh akan perintah Allah SWT.
Orang tua-tua kan ada berpesan melentur buluh biarlah dari rebungnya.
2. Banyakkan Mendengar Kuliah Agama
Kredit gambar: UPM
Mama Papa juga harus kerap hadirkan diri dalam kuliah-kuliah agama. Lebih-lebih lagi dalam bulan Ramadan ni. Beri peluang pada diri sendiri untuk melakukan ibadah yang lebih baik atau dengan lebih khusyuk.
Tidak semestinya mendengar kuliah di masjid sahaja. Ada juga surau-surau di sekitar perumahan yang menganjurkan kuliah agama lebih-lebih lagi di bulan ramadan ini.
Kalau Mama Papa mempunyai kekangan masa untuk pergi ke surau atau masjid. Mama Papa boleh juga mendengar kuliah dalam secara online seperti di YouTube atau Facebook.
Zaman teknologi yang serba canggih ini semuanya ada di hujung jari je. Lagipun, kuliah atau ceramah sekarang sudah banyak yang di upload dalam media sosial sebagai siaran ulangan kepada sesiapa yang tidak sempat menyertai kuliah pada waktu tersebut.
3. I’tikaf atau Berdiam Diri di Masjid

Beritikaf dilakukan dengan menetap di dalam masjid sama ada waktu malam atau siang hari, dan tidak keluar dari masjid kecuali ada perkara yang mustahak.
Beriktikaf bermaksud menyibukkan diri dengan melakukan ibadah seperti berzikir, membaca al-Quran dan amalan ibadah yang lain.
Dengan melakukan amalan ini akan membuatkan kita meninggalkan perkara-perkara yang melalaikan. Gunakan peluang ini untuk memperbanyakkan ‘lawatan’ ke masjid dan menunaikan ibadah di sana. Pasti rasa lebih tenang.
4. Banyakkan Bersedekah
Kredit gambar: Saidila Lifestyle
Untuk pengetahuan Mama Papa, sedekah dalam bulan Ramadan bakal membuatkan Mama Papa memperoleh pahala berlipat kali ganda.
Dan dalam hadis telah menjelaskan bahawa pahala sedekah akan dilipatkan sebanyak 700 benih yang tumbuh daripada satu benih sahaja.
Terpulang kepada Mama Papa untuk bersedekah dalam bentuk wang atau makanan. Orang yang berpuasa ini sebolehnya memperbanyakkan amalan sedekah.
Terutamanya sedekah dalam bentuk makanan atau minuman untuk mereka berbuka puasa nanti.
Kredit gambar: Baitul Maal Hidayatullah
Kerana orang yang memberi makanan atau minuman kepada orang yang berpuasa ini akan mendapat pahala yang setimpal dengan pahala puasa orang yang disedekahi.
“Siapa yang memberi makan (saat berbuka) untuk orang yang puasa, maka dia mendapat pahala seperti pahala orang yang diberi makannya itu tanpa dikurangi sedikitpun dari pahalanya. (Hadis Riwayat At-Tirmizy, An-Nasai, Ibnu Majah, Ibnu Hibban dan Ibnu Khuzaemah).
5. Memperbanyakkan Doa
Kredit gambar: Beatifulnara
Doa orang yang berpuasa ini adalah doa mustajab di sisi Allah kerana mereka yang berpuasa mempunyai kedudukan yang tinggi serta istimewa apabila mereka berpuasa kerana Allah.
Gunakan peluang ini untuk berdoa, memohon keampunan dari Allah SWT.
Tatkala Allah membuka seluas-luasnya pintu syurga dan menutup serapat-rapatnya pintu neraka serta dibukanya pintu kerahmatan, maka, pada waktu sebeginilah kita sama-sama memohon keampunan Allah dengan kita berdoa:
Wahai Tuhan yang Maha Pengampun dan Maha Mulia dan Engkau menyukai untuk memberikan keampunan, maka ampunilah daku Ya Allah.

Ambil keberkatan Ramadan dengan praktikan berdoa sekurang-kurangnya 10 minit sebelum masuk waktu berbuka bersama ahli keluarga. Doalah sebanyak mungkin dan minta apa sahaja dari Yang Maha Esa.
Ustaz Don Daniyal Don Biyajid pernah berkata bahawa diantara keuntungan bulan Ramadan ialah doa yang mustajab bagi orang yang berpuasa dan 10 minit sebelum berbuka waktu yang sesuai.
Ustaz Don Daniyal juga ada kongsikan doa untuk diamalkan bersama. Doa yang dikongsi ialah,
“Ashadu an la ilaha illallah, Astaghfirullah, As’alukal jannah, Wa a’uzu bika minan naar, Allahumma inna ka afuwwun tuhibbul afwa fa’fu anni.”
Daripada Abdullah bin ‘Amr RA berkata bahawa Nabi SAW bersabda:
“Sesungguhnya bagi orang yang berpuasa itu ketika dia berbuka doa yang tidak akan ditolak”. (HR Ibn Majah)
6. Solat Sunat Tarawih
Kredit gambar: SuaraMerdekaKredit gambar: Harian Metro
Solat sunat tarawih ini adalah solat sunat muakkad yang sangat dituntut untuk dikerjakan oleh umat islam pada setia malam.
Bulan Ramadan je ada solat tarawih tau! Kalau Mama masih belum berpeluang untuk menunaikan solat ini sejak awal Ramadn hari tu, jangan risau. Mulakan hari ini sehingga akhir Ramadan.
Solat tarawih ini oleh dilakukan sama ada berseorangan atau secara berjemaah. Banyak kelebihan yang kita akan peroleh melakukan solat terawih ini.
Solat terawih ini ada 8 rakaat, 20 rakaat dan 36 rakaat tidak termasuk solat witir sebanyak 3 rakaat selepas solat terawih selesai.
Tidak semestinya Mama Papa perlu pergi ke masjid untuk menunaikan solat terawih. Kalau di rumah sahaja pun masih boleh dilakukan. Malah, Mama Papa boleh mengajak anak-anak untuk solat sekali.
Ini secara tidak langsung dapat melatih anak-anak untuk ikut serta menunaikan solat terawih dan ibadah-ibadah lain.
Lafaz niat solat sunat terawih secara bersendirian:
Kredit gambar: Aku Islam
 Usolli Sunnatat-Tarawih Rak’ataini Lillahi Taala
Maksudnya: Sahaja aku solat sunat terawih dua rakaat kerana Allah Taala.
Lafaz niat solat sunat terawih berjemaah:
Kredit gambar: Aku Islam
 Usolli Sunnatat-Tarawih Rak’ataini Makmuman Lillahi Taala
Maksudnya: Sahaja aku solat sunat tarawih dua rakaat sebagai makmum kerana Allah Taala.
7. Melakukan Ibadah Solat Sunat – Dhuha dan Tahajud
Solat Dhuha
Kredit gambar: theAsianparent
Solat dhuha memiliki banyak keistimewaan seperti rezekinya sentiasa akan cukup, diberikan pahala seperti orang mengerjakan haji dan umrah dan dibangunkan rumah dalam syurga nanti.
Oleh sebab itu, sebagai umat Islam dianjurkan untuk mengerjakan solat dhuha secara rutin, lebih-lebih lagi pada bulan ramadan ini.
Papa jangan lupa untuk ajak anak-anak sekali untuk menunaikan solat dhuha dan doa bersama-sama.
Solat Sunat Tahajjud

Solat Tahajjud ialah solat malam yang dilaksanakan setelah bangun tidur. Afdalnya solat ini dibuat secara bersendirian waktu selepas tengah malam.
Sebelum Mama Papa bersahur bolehlah sama-sama melakukan solat sunat tahajjud. Solat sunat ini boleh juga dilakukan secara berjemaah. Tapi kalau Mama Papa mahu lebih khusyuk, boleh lakukan secara sendirian sahaja.
Kalau Mama atau Papa bukan jenis bangun awal pagi sebelum ni, gunakan kesempatan bangun sahur untuk menunaikan ibadah solat seperti solat sunat tahajjud ini sepanjang Ramadan.
8. Mengejar 10 Malam Terakhir dan Lailatul Qadar
Dalam bulan ramadan ini, ada malam yang istimewa dari 1,000 bulan iaitu malam Lailatul Qadar. Malam Lailatul Qadar ini akan muncul dalam 10 malam terakhir.
Tiada siapa yang tahu tarikh, hari, atau waktu spesifik munculnya malam Lailatul Qadar ini. Yang kita tahu, ia ada di antara 10 malam terakhir Ramadan.
Ganjaran pada malam itu ialah mendapat pahala yang lebih besar berbanding dengan malam-malam sebelumnya di bulan ramadan.
Sebab tu umat Islam disarankan untuk memperbanyakkan amal ibadah dan doa pada 10 malam terakhir di bulan Ramadan ini. Jangan terlalu sibuk sediakan hal raya sampai lupa untuk kejar Lailatul Qadar.
Daripada ‘Aisyah RA, beliau menyatakan bahawa apabila masuk sepuluh akhir Ramadhan, Baginda akan mengetatkan kain sarungnya, menghidupkan malamnya dan mengejutkan ahli keluarganya. (Sahih al-Bukhari)
Kredit gambar: Twitter
Amalan yang dilakukan sepanjang bulan ini bukan sahaja mendapatkan barakah tetapi meningkatkan ketakwaan dan iman untuk menjalani ibadah puasa.
Justeru, Mama Siti nasihatkan kita semua untuk ambil kesempatan ini dengan menggandakan segala bentuk amal kebaikan, lebih-lebih lagi ibadah yang dikhususkan pada bulan mulia ini.
Menjadi sesuatu yang amat merugikan kepada seseorang yang sempat berada dalam bulan ramadan tetapi tidak mendapat keampunan daripada Allah SWT.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Ingin Konsisten Dengan Senaman? Ini Tips dan Rutin Papa Boleh Amalkan Sepanjang Ramadan

Sebahagian besar dari rakyat Malaysia mempunyai rutin aktiviti harian mereka tersendiri. Bagi si bapa, semestinya rutin aktiviti termasuk juga aktiviti yang melibatkan fizikal terutamanya senaman dalam pelbagai bentuk.
Namun, bila dah masuk bulan puasa ni, mungkin kita rasa ada sedikit kekangan untuk bersenam seperti biasa, khususnya bagi yang beragama Islam.
Ditambah pula dengan gaya pemakanan ketika berbuka puasa, ia boleh menyebabkan perubahan badan yang tidak ideal. Takut lepas raya, ehhh tak muat pula baju-baju yang selalu pakai sebelum ni!

Senaman Di Bulan Ramadan
Senaman ketika sedang berpuasa dapat membantu Papa, bukan sahaja mengekalkan berat badan yang ideal, namun ini juga merupakan masa yang terbaik untuk menurunkan kadar pengambilan kalori, sekaligus lebih mudah mencapai kalori defisit jika diamalkan dengan tepat.
Walaupun begitu, Papa dinasihati untuk tidak melakukan senaman di bulan Ramadan tanpa memikirkan risiko-risiko yang diambil.
Terutama sekali, Papa harus perhatikan masa dan intensiti senaman yang dilakukan saat berpuasa agar tidak menyebabkan dehidrasi dan mengganggu puasa.
Waktu Terbaik Untuk Bersenam di Bulan Ramadan

Senaman semasa perut kosong dan haus boleh memberikan kesan yang buruk terhadap kesihatan Papa. Ini boleh membuat anda sangat letih, pening kepala dan boleh menyebabkan dehidrasi.
Senaman berat semasa berpuasa juga boleh menyebabkan kerosakan otot dan juga boleh hormon kortisol, (hormon stres) di dalam tubuh.
Untuk mencegah perkara ini, Papa harus bijak mencari waktu yang tepat untuk bersenam ketika bulan puasa seperti  berikut:
Sebelum berbuka puasaSelepas berbuka puasaSelepas sahur
Sebelum Berbuka Puasa

Melakukan senaman semasa perut kosong boleh membantu membakar kalori lebih banyak. Setelah Papa bersenam Papa boleh makan dan minum semasa berbuka puasa untuk menggantikan tenaga yang hilang.
Namun sila ingat, jangan memaksa diri untuk melakukan senaman yang berlebihan dengan intensiti yang tinggi untuk membakar lemak lebih banyak. Anda masih dalam keadaan puasa dengan sisa tenaga yang sedikit. Oleh itu, senaman yang anda lakukan perlu dihadkan, tidak lebih dari 60 minit.

Selepas Berbuka

Ini merupakan masa yang terbaik untuk anda bersenam ketika berpuasa. Anda boleh bersenam dua hingga tiga jam selepas berbuka puasa.
Caranya adalah, Papa perlu tunggu sehingga makanan dihadam oleh badan kemudian boleh mulakan senaman pada bila-bila masa bersesuaian.
Kerana anda sudah makan dan mengisi tubuh anda dengan tenaga, anda boleh melakukan apa-apa jenis senaman yang anda inginkan pada masa ini termasuk senaman untuk meningkatkan kekuatan dan jisim otot.
Senaman yang sesuai dilakukan pada waktu ini adalah senaman-senaman “indoor“, untuk menjaga keselamatan. Namun dengan teknik dan tempat yang bersesuaian, senaman “outdoor” boleh dilakukan dengan panduan.

Selepas Sahur

Tenaga yang dibekalkan daripada makanan sahur, dapat digunakan sebaiknya dengan senaman berintensiti rendah selepas sahur.
Antara senaman yang sesuai seperti, yoga, slow jog dan brisk walk berintensiti rendah dan cukup untuk mengekalkan kecergasan sepanjang bulan Ramadan.
Namun sila ingat, anda perlu menyediakan tenaga untuk melakukan aktiviti anda selanjutnya sehingga berbuka puasa. Oleh itu, jangan bersenam secara berlebihan ketika berpuasa ya.

Cadangan Rutin Senaman
Setelah melihat kepada waktu dan kondisi badan pada waktu-waktu tertentu dalam bulan puasa, kita boleh menyusun rutin senaman yang sesuai dengan keselesaan dan kelapangan masa diri sendiri.
Bukan masa untuk bersenam je yang penting tau Papa, malah, masa bersama keluarga, menunaikan solat tarawih dan melakukan ibadah sunat yang lain juga merupakan antara waktu yang majoriti direbut umat Islam sepanjang Ramadan.

Seorang lelaki normal disarankan untuk bersenam sekurangnya 30 minit sehari untuk mengekalkan kesihatan dan kecergasan badan.
Berikut merupakan cadangan rutin senaman yang boleh Papa guna dalam bulan Ramadan:
30 Minit Selepas/Sebelum Sahur
Seperti yang telah diberitahu, tenaga yang dibekalkan oleh sahur dapat dioptimumkan dengan bersenam selepas bersahur.
Papa dinasihati untuk mengambil makanan sahur yang bernutrisi dan mengandungi kalori yang tinggi. Antara pemakanan yang disarankan ialah kurma, madu, dan susu, yang mengandungi nilai kalori dan makro- serta mikro-nutrien yang tinggi sebagai bekalan seharian.
Terpulang pada keselesaan masing-masing ingin menjalankan sesi 30 minit atau 15 minit diikuti dengan waktu lain. Papa juga boleh meninggalkan senaman pada waktu ini sekiranya perlu mengejar masa pada hari-hari biasa.

30 Minit Sebelum Berbuka Puasa
Untuk Papa yang bekerja, waktu ini sangat sesuai untuk melakukan senaman pada hujung minggu, atau hari cuti. Mengikut kesesuaian masa dan rutin harian masing-masing, senaman pada waktu ini juga dibuat pada tahap intensiti rendah atau sederhana selama 30 minit hingga 1 jam sebelum berbuka.
Antara senaman yang sesuai dilakukan ialah jogging, berbasikal, dan senaman kalistenik.

30 Minit – 2 Jam Selepas Berbuka
Selepas berbuka pula merupakan waktu paling sesuai bagi Papa untuk melakukan aktiviti fizikal dan senaman berintensiti berat.
Sekiranya Papa ingin mencapai badan ideal menjelang syawal, waktu selepas berbuka terutama sekali selepas selesai menunaikan solat tarawih adalah masa yang sesuai untuk bersenam di bulan Ramadan.
Papa boleh melakukan senaman berintensiti berat seperti mengangkat berat, senaman kardio-vaskular berintensiti tinggi, dan pelbagai senaman lain sekurang-kurangnya 30 minit dan lebih, mengikut sasaran Papa untuk mendapatkan “badan raya” yang ideal atau sekadar mengekalkan momentum yang sedia ada.

Dapatkan pelbagai tips kesihatan untuk Mama dan Papa di SINI.


Amal Cepat, Ganjaran Berlipat! Meningkatkan Kualiti Hubungan Dengan Solat Berjemaah

Mama Siti tahu, para Mama yang beragama Islam pasti bimbang tentang perkembangan ahli keluarga Mama dalam hal-hal keagamaan. Sekiranya ada kebimbangan tersebut dalam hati para Mama, hari ini, Mama Siti akan kongsikan berkenaan kelebihan dan keutamaan solat berjemaah.
Kelebihan Solat Berjemaah

1.0 Spiritual
Perkembangan dan kesihatan spiritual berkait rapat dengan kesihatan mental, fizikal, dan emosi seseorang. Untuk membina sebuah keluarga yang bahagia dan harmoni, elemen rohaniah perlu diambil berat oleh papa dan Mama.
Solat berjemaah boleh menjadi aktiviti yang melibatkan seluruh ahli keluarga dan mempunyai pelbagai manfaat dari segi kerohanian kepada seseorang.
1.1 Ganjaran Pahala Berlipat Ganda
Daripada Abu Hurairah bahawa Nabi SAW bersabda:
صَلاَةُ الْجَمَاعَةِ أَفْضَلُ مِنْ صَلاَةِ الْفَذِّ بِسَبْعٍ وَعِشْرِينَ دَرَجَةً
Maksudnya :” Solat secara berjemaah lebih baik daripada solat bersendirian sebanyak 27 darjat.”
Riwayat Muslim (1509)
Menurut laman sesawang Pejabat Mufti Wilayah Persekutuan, penggandaan kebaikan dalam melaksanakan solat berjemaah tidak cuma terhad kepada solat berjemaah di masjid, malah termasuk juga sedemikian di rumah, perhentian rehat dan rawat, atau di mana sekalipun seseorang solat berjemaah.

1.2 Mendapatkan Pahala Penuh Daripada Solat yang Dilaksanakan
Menurut Sheikh Daud Al-Fathani untuk solat secara berseorangan, hanya diberikan pahala untuk bahagian-bahagian yang khusyu’  (fokus dalam solat). Namun, pahala penuh akan diberikan kepada mereka yang solat secara berjemaah walaupun sukar bagi mereka untuk fokus sepanjang solat.
Sebagai seorang insan biasa, kita sering terleka dalam mengerjakan solat, sehingga terfikir urusan lain sewaktu mengerjakannya. Lagi pula untuk para Mama yang penuh dengan aktiviti, mahupun urusan kerja ataupun keluarga. Dengan melaksanakan solat jemaah, solat yang dinilai tidak berkurang kerana kekurangan fokus dalam solat.
1.3 Mendapat perlindungan di akhirat
Sabda Rasulullah s.a.w yang bermaksud:
“Tujuh golongan manusia yang mendapat perlindungan dari Allah pada hari yang tiada perlindungan kecuali dariNya, iaitu imam yang adil, pemuda yang hidup di dalam beribadah kepada Allah, seorang yang hatinya sentiasa ingat kepada masjid, dua orang yang berkasih sayang kerana Allah, berhimpun keranaNya dan berpisah keranaNya…”
Sekiranya seseorang melaksanakan solat secara berjemaah di masjid, terdapat tiga golongan daripada tujuh yang disebut iaitu imam yang adil, seseorang yang sentiasa teringatkan masjid, dan dua orang yang bertemu dan berpisah kerana Allah. Mama boleh mengajak ahli keluarga Mama bersama-sama menunaikan solat di masjid sebagai aktiviti keluarga.
1.4  Mendapat Keredhaan Allah
Sada Rasulullah SAW:
وَإِنَّ صَلاَةَ الرَّجُلِ مَعَ الرَّجُلِ أَزْكَى مِنْ صَلاَتِهِ وَحْدَهُ وَصَلاَتُهُ مَعَ الرَّجُلَيْنِ أَزْكَى مِنْ صَلاَتِهِ مَعَ الرَّجُلِ, وَمَا كَثُرَ فَهُوَ أَحَبُّ إِلَى اللَّهِ تَعَالَى
“Solat seorang lelaki yang dilakukan bersama seorang lelaki yang lain lebih suci daripada solatnya yang dilakukan secara individu, dan solatnya bersama dua orang lelaki lebih suci daripada solatnya bersama hanya satu lelaki, dan bilangan yang lebih bertambah lagi lebih menyenangkan bagi Allah, Yang Maha Kuasa.”
(Riwayat Abu Daud 554)
Keredhaan Ilahi adalah matlamat utama bagi setiap makhluk. Bagi mencapai keluarga harmoni, keutamaan perlu diberikan kepada matlamat tersebut.
1.5  Pelindungan dari Syaitan
”ما من ثلاثة في قرية ولا بدو لا تقام فيهم الصلاة إلا قد استحوذ عليهم الشيطان. فعليكم بالجماعة، فإنما يأكل الذئب من الغنم القاصية”
“Jika tiga orang di sebuah desa atau di padang pasir tidak melakukan solat secara berjemaah, Syaitan pasti telah mengatasi mereka. Oleh itu, solatlah secara berjemaah, kerana seekor serigala makan seekor domba yang tinggal jauh dari kawanannya.”
Berdasarkan hadis di atas, seseorang yang menunaikan solat secara berjamaah akan mendapatkan perlindungan dari hasutan syaitan yang menghasut sesebuah keluarga ke arah kemungkaran.
1.6 Menunggu Solat Berjemaah  Dikira Sebagai Mengerjakan Solat
“Seseorang hamba Allah itu dikira dalam solat selama dia berada di tempat solatnya kerana menunggu solat, dan berkata malaikat: ‘Ya Allah, ampuni dosanya dan rahmatilah dia sehingga dia beredar atau dia berhadas’.”
Sungguh mudah untuk mendapat pahala, sehinggakan menungggu untuk mengerjakan solat berjemaah pun sudah dikira pahala jemaahnya, bahkan didoakan pula oleh para malaikat. Sesungguhnya Allah  SWT Maha Baik.
1.7 Diampunkan Dosa Oleh Allah S.W.T
Pengampunan dosa adalah antara matlamat utama bagi seseorang yang beragama, islam mahupun agama-agama lain. Namun dalam Islam, sangat ditekankan berulang kali bahawa Allah Maha Pengampun dan antara cara mendapatkan pengampunanNya ialah dengan solat berjemaah.
Sabda Rasulullah s.a.w;
“Sesiapa yang berwuduk untuk mengerjakan solat lalu dia berwuduk dengan sempurna kemudian dia pergi ke masjid untuk solat fardhu kemudian dia pun bersolat berserta dengan orang ramai, atau berjemaah atau dalam masjid maka Allah mengampunkan untuknya dosa-dosanya.”
1.8 Doa Malaikat kepada mereka yang duduk di dalam Masjid
فَإِذَا دَخَلَ الْمَسْجِدَ كَانَ فِي الصَّلَاةِ مَا كَانَتْ الصَّلَاةُ هِيَ تَحْبِسُهُ
وَالْمَلَائِكَةُ يُصَلُّونَ عَلَى أَحَدِكُمْ مَا دَامَ فِي مَجْلِسِهِ الَّذِي صَلَّى فِيهِ يَقُولُونَ
اللَّهُمَّ ارْحَمْهُ اللَّهُمَّ اغْفِرْ لَهُ اللَّهُمَّ تُبْ عَلَيْهِ مَا لَمْ يُؤْذِ فِيهِ مَا لَمْ يُحْدِثْ فِيهِ
Jika seseorang telah masuk masjid, maka dia dikira berada dalam solat selama ia meneruskan solatnya, dan malaikat terus menerus mendoakan salah seorang diantara kamu selama ia dalam tempat duduknya yang ia gunakan untuk solat, malaikat akan berdoa; “Ya Allah, rahmatilah dia, Ya Allah, ampunilah dia, Ya Allah maafkanlah dia,” selama ia tidak melakukan gangguan dan belum berhadas.
2.0 Kekeluargaan dan Perkahwinan
Allah SWT menekankan kepentingan menjaga solat. Di pertengahan ayat-ayat dalam surah Al-Baqarah mengenai hubungan kekeluargaan dan urusan perkahwinan (iaitu ayat 223-242), Allah S.W.T berfirman:
حافِظوا عَلَى الصَّلَواتِ وَالصَّلاةِ الوُسطىٰ وَقوموا لِلَّهِ قانِتينَ
“Peliharalah (kebiasaan) Solat kamu, terutama Solat Yang Di Tengah; dan berdirilah di hadapan Allah dengan penuh ketaatan (keadaan mental).”
(Surah Al-Baqarah, 2:238)
Sheikh Dr Wahbah Az-Zuhaili berpendapat bahawa salah satu sebab mengapa Allah SWT menyebut tentang penjagaan solat kita di pertengahan ayat-ayat yang berkaitan dengan hubungan kekeluargaan adalah kerana hakikat yang penting bahawa solat dapat melindungi anggota keluarga seperti suami dan isteri daripada mempunyai fikiran yang tidak baik tentang satu sama lain, dan melindungi mereka daripada segala bentuk kejahatan, dan bisikan-bisikan Syaitan. Jika mereka tidak berhati-hati, ini boleh menyebabkan adanya perselisihan dalam hubungan kekeluargaan dan ikatan perkahwinan.
Bayangkan jika kita terus melaksanakan solat berjemaah seharian bersama-sama. Kita bukan sahaja diberikan ganjaran yang banyak oleh Allah SWT, bahkan kita juga dapat memperkukuhkan hubungan kekeluargaan dan menghindarkan diri kita dari bisikan syaitan. Insya’Allah.
3.0 Menghidupkan Sunnah Rasulullah SAW
Pelaksanaan solat secara berjemaah adalah antara amalan yang sangat Rasulullah SAW jaga sepanjang hayat baginda. Malah, Rasulullah SAW juga ada memberi amaran keras kepada mereka yang meninggalkan solat jemaah.
Sabda Rasulullah SAW yang bermaksud:
Sesungguhnya aku bertekad supaya solat didirikan kemudian aku akan pergi kepada setiap rumah seseorang yang tidak hadir solat berjemaah lalu akan aku perintahkan agar dibakar rumah mereka.
Sabda diatas menunjukkan keutamaan bagi seorang lelaki menunaikan solat jemaah berbanding bersendirian.

Tingkatkan kerohanian dengan pelbagai ilmu keagamaan di SINI.


Awas Mama! Bahaya Kongsi & Upload Gambar Sekolah Anak-anak

Media sosial ialah satu platform untuk berkomunikasi malah memainkan peranan yang penting juga dalam kehidupan sekarang.
Seperti Mama Papa sekarang yang begitu gemar untuk upload gambar anak-anak di media sosial setiap hari – upload telatah mereka semasa menghantar, dan apabila mengambil mereka pulang dari sekolah.
Ya, tak dinafikan itu akan disimpan sebagai kenangan apabila mereka besar kelak. Namun adakah Mama rasa semua itu selamat?
Lagipun kalau tak upload gambar anak-anak rasa tak up to date dengan zaman sekarang. Tetapi dalam seronok expose perihal anak-anak, Mama tak perasan ada bahaya di sebaliknya.
Mama tidak perasan dengan berkongsi gambar sahaja sebenarnya orang yang melihat dapat detect maklumat privasi anak-anak. Sebab itu data-data yang kita kongsikan perlu ditapis dahulu sebelum Mama upload gambar tersebut.
Kongsi Gambar Apa yang Bahaya?
1. Dedahkan Privasi Anak-anak
Privasi anak-anak tidak sepatutnya dikongsikan bersama umum. Ini kerana, kita tidak mengetahui niat buruk orang lain.
Kalau boleh Mama Papa elakkan upload gambar anak ketika memakai uniform sekolah atau berada berdekatan sekolah. Zaman sekarang, telefon di hujung jari dan mudah untuk kita melayari internet.
Dengan melihat uniform atau lencana sekolah sahaja sudah cukup untuk orang tahu sekolah anak Mama.
Mama Siti faham, mesti Mama Papa mahu upload untuk dikongsikan kepada pengguna media sosial yang lain tentang anak Mama Papa sudah sekolah, tetapi Mama Papa juga perlu berhati-hati apabila share gambar mereka tau. Tapis mana yang boleh.
2. Penculikan

Penculikan kanak-kanak berlaku bukan sahaja ketika berada di tempat awam, malah, ketika berada di kawasan sekolah juga boleh berlaku.
Ini kerana, penculik sudah mengenal pasti lokasi sekolah dan sudah memerhati gerak-geri waktu Mama Papa menghantar atau mengambil anak-anak.
Kes culik sekarang bukan sahaja meminta wang tebusan malah lebih teruk apabila kanak-kanak diculik dan kemudian dibunuh, lalu diambil organ mereka.
Tular di media sosial apabila dua remaja dari Kota Makassar Jakarta menculik kanak-kanak yang berusia 11 tahun kerana tujuannya adalah untuk menjual organ. Kes penculikan sekarang sudah advance ye Mama Papa, sebab tu kita kena extra berhati-hati.
3. Pedofilia

Niat Mama Papa upload gambar anak-anak untuk dijadikan kenangan dalam media sosial, tetapi Mama Papa tidak sedar bahawa ada kumpulan pedofil yang mengambil gambar tersebut untuk di upload ke dalam kumpulan mereka.
Sebenarnya ramai juga Mama Papa yang tidak begitu mengetahui pedofil ini kerana bagi mereka, tidak ada yang tertarik dengan anak-anak kerana mereka masih kecil lagi. Salah tu Mama!
Pedofil ini merupakan orang dewasa yang mempunyai kecenderungan seksual kepada kanak-kanak.
Ramai sangat pedofil tak kira lelaki mahupun wanita, agama mahupun bangsa. Kalau dulu seringkali kita dengar pedofil di negara-negara luar sahaja, kini, di Malaysia pun sudah semakin berleluasa.
Mama Siti nasihatkan jangan kerap upload gambar dan expose privasi anak-anak untuk tatapan umum. Boleh nak upload untuk dijadikan sebagai memori, tetapi Mama perlu tapis sebaik mungkin.
Dalam follower Mama tu mungkin ada yang pasang niat yang tidak baik.

Dapatkan lebih banyak lagi tips keibubapaan di SINI.


Bagaimana Dengan Hanya Bersalam Dapat Memupuk EQ Anak-anak Mama?

“Bagusnya anak kamu, baru 3 tahun dah pandai salam, hormat orang tua.”
Sejuk hati Mama bila anak kecil kita dipuji dengan pujian seperti di atas bukan?
Sebenarnya, adalah sangat bagus jika dari anak-anak kecil, Mama dan Papa sudah didik mereka dengan rasa hormat dan sopan santun sesama manusia, walaupun hanya dengan bersalam.
Perbuatan fizikal ini selain daripada menunjukkan rasa hormat si kecil pada orang yang lebih tua, ia akan mewujudkan satu hubungan antara emosi dan ikatan yang baik untuk jangka masa yang panjang dalam hidupnya.
Nak tahu macam mana? Jom Mama Siti kongsikan dengan lebih lanjut.
Bersalam & Kecerdasan Emosi (EQ) Anak-anak Yang Sedang Membesar
Bila kita mendidik anak-anak untuk bersalam dengan orang sejak mereka kecil, ia secara tidak langsung memupuk kecerdasan emosi atau emotional intelligence (EQ) mereka.
Kredit gambar: Enfagrow A+ MindPro
Anak-anak akan merasa mereka sebenarnya tergolong atau ‘diterima’ oleh kumpulan yang jauh lebih besar yang mereka boleh sayangi, percayai, dan menjalinkan hubungan yang lebih erat dengan mereka.
Dan ini akan membantu anak-anak rasa lebih selamat dan berkeyakinan tinggi sepanjang proses mereka membesar.
Dalam masa yang sama, nutrisi dengan kandungan nutrien yang betul dan secukupnya yang disediakan oleh Mama kepada anak-anak juga membantu dalam merangsang emosi mereka.
Sebagai contoh, sumber pemakanan dengan kandungan Milk Fat Globule Membrane (MFGM) dan DHA yang menepati saranan pakar adalah bagus untuk kemahiran EQ dan IQ anak-anak.
Kajian menunjukkan bahawa MFGM boleh meningkatkan EQ anak-anak, menambah keyakinan dalam diri mereka, membantu dalam memberi perhatian, perangai dan kemahiran sosial mereka.
Atas didikan dan contoh baik yang sering ditunjuk Mama Papa pada anak-anak seperti bersalam-salaman, disertai dengan pengambilan nutrien penting dalam masa yang sama boleh memberi perkembangan yang positif pada EQ mereka.
Barulah anak-anak membesar menjadi seorang yang sopan santun, saling menghormati, dan memupuk hubungan yang positif dengan orang sekeliling.
Kredit gambar: Enfagrow A+ MindPro
Mama pun pasti bangga bukan?
Psst, Inilah Nutrisi Terbaik Untuk Menyokong Perkembangan IQ & EQ Anak-anak
Sekiranya Mama masih ragu dengan pengambilan nutrien penting oleh anak-anak, berikan mereka segelas Enfagrow A+ MindPro. Enfagrow A+ MindPro dirumus dengan MFGM dan DHA yang bagus untuk perkembangan IQ dan EQ anak-anak yang sedang membesar.
Kredit gambar: Enfagrow A+ MindPro
Enfagrow A+ MindPro ialah satu-satunya jenama yang mengandungi kombinasi unik MFGM yang boleh menyokong perkembangan EQ seperti kemahiran sosial, kemahiran menumpu perhatian, meningkatkan tahap keyakinan, serta tahap DHA yang disyorkan pakar yang boleh menyokong pembangunan IQ seperti bahasa, ingatan dan kemahiran motor anak-anak.
Komponen MFGM dalam Enfagrow A+ MindPro juga membawa kepada peningkatan kawalan emosi dan tingkah-laku kanak-kanak. Disamping pengambilan nutrisi yang seimbang, aktiviti bersalaman yang diajar oleh mak ayah boleh meningkatkan kecerdasan emosi anak-anak, dan menjadikan mereka lebih memahami, menghormati dan bersopan santun dengan orang sekeliling.
Salam Kebaikan, Salam Penuh Harapan Bersama Enfagrow A+ MindPro
Kredit gambar: Enfagrow A+ MindPro
Untuk menjadikan amalan bersalam-salaman lebih bermakna, apa kata Mama simpan memori comel anak-anak Mama ketika bersalaman dengan mengambil video dan sertai peraduan Salam Kebaikan Salam Penuh Harapan yang dianjurkan Enfagrow A+ MindPro dan menang hadiah berjumlah sehingga RM 50,000*.
Nak tahu macam mana? Simple je Mama! Layari Salam Kebaikan Salam Penuh Harapan untuk mengetahui cara-cara menyertai peraduan ini.
Empat (4) pemenang UTAMA akan memenangi Dana Harapan Anak dan produk Enfagrow A+ yang bernilai sehingga RM4,750* selama setahun!
Hadiah saguhati juga ada disediakan tau, iaitu e-wallet bernilai RM100 x 25 setiap minggu, untuk 6 minggu kepada 150 pemenang.
*tertakluk kepada terma dan syarat
Mama juga jangan lupa mendaftarkan diri sebagai ahli Kelab Enfamama A+ untuk mendapatkan sampel Enfamama A+ secara PERCUMA dan nikmati pelbagai faedah menarik di SINI.


Resepi Sup Daging Thai – Kena Letak Sos Ikan Dulu, Barulah Padu!

Sos ikan rupanya rahsia nak sedapkan resepi sup daging. Oh ya, Mama lupa nak bagitahu. Kali ini kita akan lihat resepi sup daging Thai.
Resepi sup daging kali ini dibawakan oleh Ahmad Shinoda yang Mama Siti perolehi dari laman Facebook beliau. Katanya ini ialah resepi asli orang Thailand.
Rasanya masam-masam pedas. Bila datang musim hujan, memang ‘best‘ kalau dapat hirup kuah sup panas-panas kan.  Menu kita kali ini sangat sesuai dijadikan lauk makan malam. Silap-silap dah dapat sup panas, lupa terus pasal nasi.
Resepi Sup Daging Thai

Resepi oleh: Ahmad Shinoda
Bahan-Bahan Sup
DagingBawang PutihBawang HollandSeraiCili PadiDaun Limau PurutHaliaLengkuasAkar KetumbarKayu ManisBunga LawangTomato Jus Limau NipisDaun Ketumbar
Cara-Cara Menumis
#1 Pertama sekali, tumbuk kasar empat ulas bawang putih, dua batang serai, cili padi, daun limau purut dan satu biji bawang holland.
Kredit gambar: Ahmad Shinoda
#2 Panaskan kuali dan masukkan sedikit minyak dan tumis sehingga sedikit kekuningan. Selepas itu, masukkan bawang holland, cili padi dan daun limau purut sehingga layu dan wangi.

Cara-Cara Masak Sup
#1 Langkah pertama ialah hiris daging nipis-nipis. Kemudian, tumbuk tiga inci halia, hiris tiga lengkuas, dua akar ketumbar dan satu biji bawang holland kecil.
Kredit gambar: PasarKeRumah.com
#2 Rebuskan daging yang telah dihiris bersama-sama bahan-bahan tadi dengan kayu manis dan bunga lawang. Teruskan merebus hingga daging mulai empuk.
Kredit gambar: Ahmad Shinoda
#3 Sementara itu potong daun ketumbar, setengah biji tomato dan dua biji jus limau nipis.
#4 Masukkan bahan tumisan yang telah disediakan pada awal proses memasak. Tidak dilupakan untuk masukkan bersama tomato yang telah dipotong.
Kredit gambar: Ahmad Shinoda
#5 Tambahkan tiga hingga empat sudu sos ikan dan dua jus limau nipis. Mama boleh perasakan dengan gula sesuai citarasa.
Kredit gambar: Ahmad Shinoda
#6 Biarkan seketika kira-kira dua hingga tiga minit dan tutup api. Langkah terakhir dan penting ialah taburkan daun ketumbar.

Tip Resepi Sup Daging
Bahagian daging paling sedap dimasak sup daging Thai ialah daging tetel iaitu bahagian daging yang terdapat urat dan lemak. Sup daging Thai lebih enak kalau ditambahkan batang saderi dalam masakan. Barulah rasa original Thai.
Bahan rahsia dah tahu, cara memasak pun dah tahu. Sekarang tinggal nak cari bahan dan mula masak sahaja. Ingat ya kalau nak masak resepi sup daging original Thailang ini, perlu bahagikan kepada dua bahagian.
Satu lagi resepi Thai yang Mama Siti suka nak kongsikan ialah sup ayam Thai yang telah mendapat 15k kongsian semula di Facebook.

Jom cuba pelbagai resepi lain seperti yang telah dikongsikan di SINI.


Anak Autisme Bukan Beban, Ajar 6 Kemahiran Asas Ini Sebelum Mereka Bersekolah

Anak-anak autisme mempunyai pendidikan yang khas untuk mereka dan mereka juga ditempatkan di kelas yang dikhaskan untuk mereka.
Kepada yang masih tidak tahu, anak-anak autisme sebenarnya boleh mendapatkan pendidikan sama seperti kanak-kanak yang lain.
Mereka boleh didaftarkan di kelas Murid Berkeperluan Khas (MBK). Tetapi sebelum anak-anak bersekolah, Mama Papa yang mempunyai anak istimewa ini, perlu mengajar kemahiran asas kepada dahulu supaya mereka boleh berdikari walaupun bukan sepenuhnya.
Selain itu, kemahiran asas yang diajar oleh Mama Papa dapat meringankan pengurusan oleh guru-guru juga.
Kemahiran Asas Yang Perlu Anak Autisme Kuasai
Berikut adalah perkongsian kemahiran asas daripada Dr. Hasnah Toran untuk Mama Papa sebelum menghantar anak ke sekolah.
1. Kemahiran ke Tandas

Mama Papa harus toilet train anak-anak sebelum mereka mula bersekolah. Disarankan untuk anda melatih mereka 2 atau 3 bulan lebih awal supaya mereka dapat belajar dan membiasakan diri menggunakan tandas sendiri.
Mama Papa juga harus mengajar mereka cara membersihkan diri mereka juga. Ini adalah supaya anak-anak kurang bergantung kepada guru. Kerana kalau anak-anak bersekolah di kerajaan guru akan memantau pelajar lebih kurang 6 atau 7 orang pelajar. Jadi guru tidak boleh memfokuskan kepada seorang pelajar sahaja.
Toilet train ini suatu perkara sukar sedikit bagi mereka tetapi kalau diajar lebih awal, anak-anak akan cepat belajar dan membiasakan diri. Selain itu, ia juga bertujuan untuk mengurangkan perasaan takut mereka apabila bersendirian di dalam tandas.
2. Kemahiran Tingkah Laku
Mama Papa perlu pastikan anak-anak tidak mempunyai tingkah laku yang negatif, terlalu agresif dan suka mengganggu orang lain. Ini akan menganggu konsentrasi kawan-kawan yang sedang belajar.
3. Kemahiran Asas Berkomunikasi
Menggunakan Bahasa Isyarat
Menggunakan Flash Card
Anak-anak autisme ini akan mengalami kesukaran untuk bertutur seperti anak-anak normal. Ada juga yang boleh bertutur tetapi perkataan yang disebut tidak terlalu jelas untuk difahami.
Mama Papa boleh cuba dengan mengajar mereka menggunakan bahasa isyarat atau flash card. Ia lebih mudah untuk mereka faham dan senang untuk diingati. Mama Papa boleh mulakan dengan yang asas dahulu seperti makan dan minum.
Apabila anak-anak sudah mula mengingati dan memahami, bolehlah Mama Papa ajar yang lain pula.
Kalau anak-anak menggunakan flash card untuk mereka berkomunikasi Mama Papa mintalah kebenaran kepada guru untuk membawanya. Sekiranya anak mahukan apa-apa senanglah mereka tunjuk sahaja flash card tersebut.
4. Kemahiran Patuh Arahan
Untuk permulaan, Mama Papa berikan arahan yang simple sahaja kepada anak-anak. Jangan terus beri arahan yang sukar untuk mereka fahami. Penerimaan arahan yang diberikan tidak sama dengan anak-anak normal.
Kebanyakkan anak-anak autisme ini lebih mudah untuk mendengar arahan daripada Mama Papa atau dengan individu yang mereka rapat.
Kemahiran ini diajar supaya di dalam kelas nanti arahan yang diberikan oleh guru akan mudah diikuti. Dan guru tidak perlu untuk mengulangnya arahan yang sama banyak kali.
5. Kemahiran Fokus dalam Pembelajaran

Sebelum anak-anak masuk ke alam persekolahan, Mama Papa perlu latih mereka untuk fokus semasa Mama Papa mengajar mereka. Tidak perlu ambil masa yang lama cukup 15 atau 20 minit sudah memadai.
Mama Papa perlu banyak-banyak bersabar melayan karenah anak-anak di fasa permulaan ini. Ini kerana, anak-anak baru hendak belajar untuk fokus dalam masa yang agak lama bagi mereka.
Kalau mereka berjaya fokus dalam 10 minit pun itu sudah dikira satu kejayaan. Jangan terlalu memaksa mereka ye Mama Papa. Ajar mereka perlahan-lahan sampai mereka boleh terima situasi ini.  Kemahiran ini juga dapat memudahkan tugas guru di dalam kelas nanti.
6. Kemahiran untuk Belajar dalam Kumpulan Kecil

Kemahiran ini adalah untuk melatih anak-anak supaya mampu berdikari serta dapat memberi kerjasama dengan kawan-kawan yang lain. Kemahiran ini perlu dilatih untuk mengelakkan daripada anak-anak bergantung dengan guru sepenuhnya.
Sekiranya anak-anak terlalu bergantung kepada guru, ia mungkin akan menyebabkan kesukaran dalam proses pembelajaran. Guru juga tidak boleh memberi perhatian penuh kepada anak Mama Papa sahaja kerana guru perlu pantau anak-anak yang lain.
Anak autisme atau normal sama sahaja Mama Papa, cuma untuk anak yang istimewa, mereka memerlukan masa yang sedikit lama untuk biasakan diri.
Lagipun mereka ini sebenarnya bijak. Kitalah yang harus banyakkan bersabar semasa train mereka. Lagipun kemahiran asas yang diajar sebenarnya baik untuk mereka dalam jangka masa yang panjang serta dapat meringankan beban guru ketika anak-anak di sekolah.

Jom Mama Papa ajar anak-anak mencuba pelbagai aktiviti yang baik untuk perkembangan mereka di SINI.


Rawatan Asas dan Kosmetik Ada Disediakan di 8 Klinik Gigi di Klang Ini!

Klinik pergigian di kawasan Klang menyediakan rawatan asas pergigian termasuklah perkhidmatan cabutan, pendakap gigi, tampalan, penskaleran dan endodontik.
Perkhidmatan pergigian kosmetik pula merangkumi prosedur pemutihan gigi, implan, veneer dan meratakan permukaan gigi. Mari Mama Siti kongsikan senarai klinik gigi yang layak dan terbaik untuk dikunjungi di Klang.
8 Klinik Gigi di Sekitar Klang, Selangor
#1 Klinik Pergigian Verde Amani

  @verdeamani An awesome review left by one of our lovely patient’s @ninasakina_  Thankyou for your support 🥰🥰 #verdeamanidentalcare #vadc #klinikpergigianverdeamani #klinikgigi #kampungjawa #klang #bandarbotanik #shahalam #bracesguide #bracescolors #fyp #trending #tampalgigi #ninasakina #scalinggigi #review ♬ Mimpi Indahku – Willy Anggawinata

Alamat: No 25 Tingkat Bawah, Jalan Raja Nong 1, KS2, 41000 Klang, Selangor
Waktu operasi:Isnin hingga Sabtu: 9am- 5pm
Hubungi: 60175771657 & WhatsApp
Laman sosial: Instagram, TikTok, Laman sosial & Facebook
#2 Klinik Pergigian Kaprii
Alamat: No 40A, Jalan Serunai 1, Taman Desa Utama, 41200 Klang, Selangor
Waktu operasi:Isnin hingga Jumaat: 9am- 9pmSabtu & Ahad: 10am-5pm
Hubungi: 017-269 6912 & WhatsApp
Laman sosial: Instagram & Facebook
#3 Klinik Pergigian Artisan Dental Klang

  @artisandental.my TRIVIA: Cuba teka yang mana satu doktor? Yang berlari ke yang terdiam ke yang menangis?? 🤔😆 ♬ bunyi asal – CCTV.Music🎼 – CCTVMUSIC 🎼

Alamat: 25A, Lorong Samarinda 31/Ks7, Taman Maznah, 41100 Klang, Selangor
Waktu operasi:Setiap hari: 9am- 6pm
Hubungi: 019-609 9262 & WhatsApp
Laman sosial: Facebook
#4 Klinik Pergigian Medissa
Alamat: Taman Perindustrian Air Hitam Fasa 1 & 2, 8-1 Tingkat Bawah, Jalan Permata 1/Ks09 Pusat Perniagaan Bestari, 42000 Klang, Selangor
Waktu operasi:Isnin hingga Jumaat: 10am- 6pmSabtu & Ahad: 9am-5pm
Hubungi: 014-662 2754 & WhatsApp
Laman sosial: Facebook & Instagram
#5 Klinik Pergigian Sofea Rantau Panjang

Kredit gambar: iBanding
Alamat: No 11, Tingkat Bawah, Jalan Muhibbah KU3, Sungai Pinang, 41400 Klang, Selangor
Waktu operasi:Isnin hingga Jumaat: 9am- 5pmSabtu: 9am- 2pm
Hubungi: 016-401 9838
Laman sosial: Facebook
#6 Klinik Pergigian i-Ria

  @klinikpergigianiria Bermain main dengan Dr 😂 ♬ Cute and fun food – zomap

Alamat: 127, Jalan Kebun Nenas 7A/KS8/, Bandar Putera 2, 41200 Klang, Selangor
Waktu operasi:Setiap hari: 10am- 8pm
Hubungi: 017-755 7084 & WhatsApp
Laman sosial: Facebook & TikTok
#7 Klinik Pergigian LD
Kredit gambar: Klinik Pergigian LD
Alamat: Tingkat 1, 111, Jalan Mahogani 5, Bandar Botanik, 41200 Klang, Selangor
Waktu operasi:Isnin hingga Jumaat: 9am- 8.30pmSabtu & Ahad: 9am- 4.30pm
Hubungi: 017-302 5965
Laman sosial: Laman sesawang & Facebook
#8 Klinik Pergigian Dr Hasni
Kredit gambar: Dental.id
Alamat: 3, Jalan Kebun Nenas 3A/KS8, Bandar Putera 2, 41200 Klang, Selangor
Waktu operasi:Isnin hingga Jumaat; 9am- 6pmSabtu: 9am- 5pmAhad: 9am- 2pm
Hubungi: 011-1099 7654
Laman sosial: Facebook & Instagram
Bermula dari rawatan asas hinggalah ke rawatan mencantikkan gigi, semua ada di klinik-klinik yang Mama Siti senaraikan tadi.
Mama jangan tunggu sakit gigi pula, baru tergesa-gesa ke klinik. Kalau dah lebih enam bulan tidak ke klinik, terus sahaja datang ya. Boleh buat scaling gigi. Barulah gigi bersih dan mulut pun tak berbau.

Lihat senarai klinik gigi dan pusat perubatan di negeri lain DI SINI.


Formula Baru Resepi Daging Masak Kicap Yang Mudah dan Lazat

Resepi masakan kali ini dikongsikan oleh seorang juru solek (MUA) yang memformulasikan cara masak daging masak kicap yang mudah disediakan.
Selalunya kalau resepi berasaskan daging, memerlukan dedikasi di dapur dari awal proses memasak hinggalah masakan siap. Tetapi Mama tahu tak, kalau kena pada caranya, kita tak perlu pun luangkan terlalu banyak masa di dapur.
Mari Mama Siti tunjukkan cara untuk buat resepi daging masak kicap yang menyelerakan ini.
Resepi Daging Masak Kicap

Resepi oleh: Mua Tempias Hawa II
Bahan-Bahan Perapan
Daging lembuKicap manisSos tiramGaram
Bahan-Bahan Tumisan
Bawang merah kecilBawang putihGula Cili atau serbuk lada putihCili merah besarKulit kayu manisHaliaAir
Cara-Cara Perap Daging
#1 Sediakan satu kilo daging dan potong nipis-nipis. Mama cuba boleh memotong daging kecil-kecil dalam bentuk dadu.
Kredit gambar: Mua Tempias Hawa II
#2 Kita akan mulakan dengan menyediakan bahan perapan daging. Tuangkan empat sudu kicap, tiga sudu gula, dua biji cili, kulit kayu manis, satu sudu sos tiram dan garam secukup rasa.
Gaulkan bersama-sama dengan daging yang telah dipotong-potong tadi.
Kredit gambar: Mua Tempias Hawa II
Cara-Cara Menumis
# 1 Hiris 10 ulas bawang kecil, tiga ulas bawang putih dan tiga hiris halia. Manakala cili dan cili besar pula hanya perlu dibuangkan tangkainya sahaja.
Kredit gambar: Mua Tempias Hawa II
#2 Panaskan minyak dan masukkan bahan-bahan hirisan. Tumis sehingga naik bau wangi dan menjadi sedikit kekuningan.
Kredit gambar: Mua Tempias Hawa II
#3 Selepas itu, masukkan daging perap dan gaul hingga semua bahan tercampur rata. Biarkan daging dimasak sehingga pecah minyak.
Kredit gambar: Mua Tempias Hawa II
#4 Seterusnya, tambahkan sedikit air supaya masakan jadi lebih berkuah. Masukkan cili dan cili besar kemudian tutup periuk dan tunggu sehingga daging empuk.
Kredit gambar: Mua Tempias Hawa II
#5 Sekali-sekala kacau masakan dalam periuk supaya tidak hangus. Apabila Mama sudah berpuas hati dengan tekstur daging dan rasa masakannya, bolehlah diangkat dan dihidangkan.
Kredit gambar: Mua Tempias Hawa II
Tips Resepi Daging Masak Kicap
Kalau Mama nak proses memasak jadi lebih cepat, Mama rebus dulu daging dalam periuk tekanan. Kaedah mempercepatkan proses memasak yang kedua adalah dengan menggunakan daging batang pinang.
Menu yang Mama Siti kongsikan ini sangat mudah dan senang untuk disediakan dan yang rasanya pun lazat. Oh ya, suka Mama Siti kongsikan satu lagi resepi ‘simple‘ yang pastinya enak dimakan iaitu resepi nasi goreng cili kering.
Selamat mencuba Mama!

Mama juga boleh cuba pelbagai lagi resepi masakan menarik yang lain dengan klik di SINI!


Amal 5 Doa Suami Isteri Ini Agar Sentiasa Kekal Bahagia dan Dijauhi Daripada Godaan Jahat

Penting ke amalkan doa suami isteri zaman sekarang ni? Ya, penting sangat-sangat sebagai salah satu cara untuk mendamaikan hubungan yang sedang bergoyang dengan bantuan dan izin Allah S.W.T melalui doa yang dipanjatkan oleh suami isteri.

Kredit gambar: Mohd Hafizan bin Ilias / Shutterstock.com
Mama Siti sangat-sangat faham tambah lagi jika anda berdua pasangan muda, kalau tiap-tiap hari bergaduh dengan pasangan, siapa yang tak rasa penat kan?
Sedangkan tempat nak bermanja, nak berkasih sayang dan tempat untuk meluahkan segala rasa sedih, stress semuanya hanya pada pasangan. Tapi kalau memanjang asyik bergaduh, bermasam muka, mana nak sempat semua tu kan?
Jadi, apa kata segala aura negatif dalam hubungan anda semua isteri tu ditukarkan kepada aura positif dengan mengamalkan semua doa suami isteri yang Mama Siti kongsikan di bawah ini!
Kalau dah bahagia, tapi  nak tambahkan lagi kebahagiaan tu pun boleh juga amalkan.
Senarai Pilihan Doa Suami Isteri

#1. Doa Suami Isteri Untuk Lembutkan Hati
Pilihan 1:
اَللّٰهُ لَطِيْفٌۢ بِعِبَادِهٖ يَرْزُقُ مَنْ يَّشَاۤءُ ۚوَهُوَ الْقَوِيُّ الْعَزِيْزُ
Allahu latifum bi ‘ibadihi yarzuqu may yasya,wa huwal qawiyyul ‘aziz
Maksudnya:
“Allah Maha Lembut terhadap hamba-hamba-Nya; Dia memberi rezeki kepada siapa yang Dia kehendaki dan Dia Maha Kuat, Maha Perkasa”.
Pilihan 2:
Baca ikut turutan di bawah:
Astaghfirullaahal’azhiim 3xNiat atau mohon kepada Allah S.W.T. apa yang dihajatkan di hatiKemudian baca Asma Ul Husna iaitu Ya Allah, Ya Rahman, Ya Rahim, Ya Latif 7xBaca Surah As Syura ayat 19: Allahu latifum bi ‘ibadihi yarzuqu may yasya,wa huwal qawiyyul ‘aziz 7xBaca Surah Ali Imran Ayat 200: Yaaa aiyuhal laziina aamanus biruu wa saabiruu wa raabituu wattaqul laaha la’allakum tuflihuun
Caranya adalah dengan meletakkan tangan anda ke dada pasangan sambil dibacakan ayat-ayat di atas kemudian hembus pada dada pasangan. Lakukannya pada setiap malam semasa pasangan anda sedang tidur.
#2. Doa Agar Suami Isteri Berasa Senang Ketika Bersama
Kredit gambar: alquranmulia.wordpress.com
Maksudnya:
“Dengan menyebut Nama Allah Yang Maha Pemurah lagi Maha Penyayang.”“1. Thaahaa*. 2. Kami tidak menurunkan Al Quran ini kepadamu agar kamu menjadi susah; 3. tetapi sebagai peringatan bagi orang yang takut (kepada Allah), 4. iaitu diturunkan dari Allah yang menciptakan bumi dan langit yang tinggi. 5. (iaitu) Tuhan yang Maha Pemurah. yang bersemayam di atas ‘Arsy. 6. kepunyaan-Nya-lah semua yang ada di langit, semua yang di bumi, semua yang di antara keduanya dan semua yang di bawah tanah. 7. dan jika kamu mengeraskan ucapanmu, Maka Sesungguhnya Dia mengetahui rahsia dan yang lebih tersembunyi. 8. Dialah Allah, tidak ada Tuhan (yang berhak disembah) melainkan Dia. Dia mempunyai Al asmaaul husna (nama-nama yang baik).”
(Surah Thaha Ayat 1-8)
#3. Amalkan Zikir Al Latif
Cuba amalkan membaca zikir Ya-Latif iaitu sebanyak 129 kali diikuti dengan ayat 19, surah as-Syura, dibaca selepas selesai solat Subuh dengan membacanya pada pada sebekas atau sebotol air untuk dijadikan minuman dan masakan buat seisi keluarga.
اَللّٰهُ لَطِيْفٌۢ بِعِبَادِهٖ يَرْزُقُ مَنْ يَّشَاۤءُ ۚوَهُوَ الْقَوِيُّ الْعَزِيْزُ
Maksudnya:
“Allah Maha Lembut terhadap hamba-hamba-Nya; Dia memberi rezeki kepada siapa yang Dia kehendaki dan Dia Maha Kuat, Maha Perkasa”.
#4. Doa Pengasih
قُلْ إِن كُنتُمْ تُحِبُّونَ ٱللَّهَ فَٱتَّبِعُونِى يُحْبِبْكُمُ ٱللَّهُ وَيَغْفِرْ لَكُمْ ذُنُوبَكُمْ ۗ وَٱللَّهُ غَفُورٌۭ رَّحِيمٌۭ
Maksudnya:
“Katakanlah (wahai Muhammad): “Jika benar kamu mengasihi Allah maka ikutilah daku, nescaya Allah mengasihi kamu serta mengampunkan dosa-dosa kamu. Dan (ingatlah), Allah Maha Pengampun, lagi Maha Mengasihani”.
(Surah Ali-Imran Ayat 31)
#5. Doa Nabi Yusof
Tukar perasaan benci kepada rasa sayang dengan mengamalkan doa Nabi Yusuf a.s ini:
اِذْ قَالَ يُوْسُفُ لِاَبِيْهِ يٰٓاَبَتِ اِنِّيْ رَاَيْتُ اَحَدَ عَشَرَ كَوْكَبًا وَّالشَّمْسَ وَالْقَمَرَ رَاَيْتُهُمْ لِيْ سٰجِدِيْنَ
Maksudnya:
“(Ingatlah), ketika Yusuf berkata kepada ayahnya, “Wahai ayahku! Sungguh, aku (bermimpi) melihat sebelas bintang, matahari dan bulan; kulihat semuanya sujud kepadaku”.
(Surah Yusuf Ayat 4)
Caranya adalah dengan mengamalkan doa ini sebanyak 3x atau 7x setiap hari pada bila-bila masa sahaja dengan niat untuk dikasihi oleh suami atau isteri. Berdoa secara bersungguh-sungguh kepada Allah S.W.T supaya dapat aura pengasihan buat pasangan.
Semoga dengan perkongsian doa untuk suami isteri di atas ini, sedikit sebanyak dapat membantu anda semua menjalani kehidupan berumahtangga dengan lebih harmoni, mudah dan teratur lagi dengan izin Allah S.W.T.

Selain petikan doa suami isteri ini, anda juga boleh dapat pelbagai lagi pilihan doa dan tips-tips kerohanian serta panduan agama yang lain di SINI!


Tips Paling Mudah dan Berkesan Cara Simpan Petai Tahan Lama -Tetap Maintain Segar!

Memandangkan petai sangat payah nak dapat dan harganya pula semakin lama semakin mahal, jom belajar cara simpan petai tahan lama dengan menggunakan kaedah sejuk beku.
Mama boleh beli petai segar sementara masih murah di kedai-kedai berhampiran untuk dijadikan stok simpanan.
Kalau Mama ada pokok sendiri lagi bagus, tak perlu keluarkan modal membeli cuma keluarkan sedikit tenaga untuk proses semua petai-petai ini untuk disimpan.
Ikutkan harga pasaran petai sekarang ini boleh tahan jugalah mahalnya, jadinya sebagai alternatif mudah kita frozenkan petai-petai yang dibeli tu.
Bila-bila teringin, boleh terus je Mama nyahbeku dan terus makan. Untuk ketahui bagaimanakan caranya, Mama boleh ikuti perkongsian di bawah ini, jom lihat!
Cara Simpan Petai Tahan Lama dan Tidak Berkulat

Kredit gambar: Facebook @MAHN
Berikut merupakan cara-cara menyimpan petai secara sejuk beku iaitu:
#1. Beli petai segar masa masih tengah murah secara borong di kebun atau di kedai-kedai berhampirn. Kebiasaannya harga petai boleh mencecah RM60-80 untuk 100 papan petai.
Kredit gambar: Facebook @MAHN
#2. Kemudian, Mama kupas kulit petai dan buang selaput putih yang terdapat pada biji petai sehingga bersih.
Kredit gambar: Facebook @MAHN
#3. Kalau Mama tak nak buang selaput putih tu pun boleh ikut citarasa Mama, cumanya untuk tempoh jangka pendek dibolehkan. Tetapi jika untuk tempoh yang panjang tidak sesuai sebabnya selaput tu kalau tak dicuci bersih boleh buat petai tu berkulat apabila terlalu lama di frozen.
Kredit gambar: Facebook @MAHN
#4. Setelah siap bersihkan selaput, jangan basuh petai tersebut untuk elakkannya melekat sesama sendiri apabila terkena air semasa proses penyimpanan dan menyukarkan Mama untuk mengambilnya nanti.
Kredit gambar: Facebook @MAHN
#5. Mama terus simpan dalam bekas yang bersaiz kecil dan susun secara teratur dalam peti ais letakkan di bahagian sejuk beku.
Kredit gambar: Facebook @MAHN
#6. Ini rupa petai bila Mama dah frozenkan! Tahan lama berbulan-bulan dengan syarat masa nak guna rendam biji yang Mama nak pakai je. Jangan rendam dan masukkan ke dalam peti berulang kali.
Kredit gambar: Facebook @MAHN
#7. Ini pula rupa petai yang telah difrozenkan kemudian direndam apabila hendak dimasak. Masih lagi dalam keadaan segar seperti baru dibeli.
Kredit gambar: Facebook @MAHN
Semoga dengan perkongsian cara simpan petai tahan lama secara frozen ini membantu Mama menyediakan stok makanan untuk jangka waktu yang panjang di mana secara tidak langsung menjimatkan wang perbelanjaan dapur dan memenuhi selera anak tekak pada bila-bila masa!
Memandangkan perkongsian kali ini berkisarkan petai, apa kata kalau Mama cuba masak menu berasaskan petai berpandukan resepi di SINI!


Keindahan Cahaya Raya Yang Meraikan Semua Termasuk Yang Istimewa, Hanya di Sunway Pyramid

Satu perkara yang paling Mama Siti nantikan bila dah masuk Ramadan ni semestinya rasa nikmat dan kegembiraan bulan mulia yang tak dapat dirasai semasa bulan-bulan Islam yang lain.
Bermula dengan tak sabar nak tingkatkan amal ibadah, menu sahur dan berbuka, dan semestinya solat tarawih berjemaah, sehingga ke suasana menyambut hari Raya Aidilfitri selepas sebulan berpuasa. Vibe Ramadan ni memang lain sangatlah!
Kalau ke pusat membeli-belah pula, Mama Siti suka lihat dekorasi kempen Raya yang dianjurkan mereka. Memang cantik belaka! Yang paling Mama Siti suka semestinya kempen Cahaya Raya yang sedang berlangsung di pusat membeli belah Sunway Pyramid.

Kredit gambar: Sunway Pyramid
Saat para pengunjung melangkah masuk ke ruang LG2 Orange Concourse di Sunway Pyramid, anda bakal merasai pengalaman nostalgia hari raya yang unik dan mengasyikkan.
Kredit gambar: Sunway Pyramid
Ruang tersebut indah dihiasi dekorasi struktur geometri dan ala-ala Arabesque yang gah, melambangkan bimbingan dan kepelbagaian serta kepentingan penerimaan dalam masyarakat. Memang cantik sangat!
Jom ke ‘Dunia Lain’ di Chamber of Lights!
Kredit gambar: Sunway Pyramid
Mama juga jangan lupa untuk rasai pengalaman interaktif yang unik dan menarik dengan mencuba Chamber of Lights yang akan membawa anda ke ‘dunia’ lain, yang tak pernah anda bayangkan.
Lihat bagaimana cahaya dan muzik dalam Chamber of Lights ini berubah mengikut gerakan tangan anda. Jangan lepaskan peluang untuk bergambar di sini dan juga di ruang-ruang berdekatan yang dihiasi backdrop yang cantik dan berwarna warni!
Lebih menarik, kempen Cahaya Raya ini juga bertujuan untuk menyebarkan positivity, termasuk meningkatkan kesedaran tentang komuniti autisme pada semua tanpa mengira usia.
Kredit gambar: Sunway Pyramid
Autsome x Cahaya Raya menjadi lebih istimewa kerana Sunway Pyramid akan menyediakan persekitaran yang inklusif seperti Sensory Walls yang direka khusus untuk menenangkan dan memberi keselesaan kepada komuniti autisme di dalam pusat beli-belah.
Dengan kejasama bersama Early Autism Project (EAP), Mama juga berpeluang untuk membantu dan menyokong individu-individu istimewa ini dengan membeli barangan atau melihat hasil seni mereka di booth yang disediakan, di samping membeli belah pakaian atau produk untuk persiapan Aidilfitri Mama. Ada pakaian daripada Butik Rimba, produk kecantikan Claire Organics, dan banyak lagi.
Setiap hasil pembelanjaan di booth EAP akan digunakan untuk usaha berterusan mereka dalam meningkatkan kesedaran dan penerimaan orang ramai terhadap individu dengan spektrum autisme.
Kredit gambar: Sunway Pyramid
Jadi, sambil Mama shopping sakan di Sunway Pyramid, secara tidak langsung Mama sebenarnya sedang beramal dan menambah ilmu tentang golongan dengan spektrum autisme sepanjang kempen Cahaya Raya ini.
Lebih Banyak Tawaran Menarik Dengan LEBIH Pembelian!
Kredit gambar: Sunway Pyramid
Kredit gambar: Sunway Pyramid
Selain itu, Mama juga boleh menyertai pelbagai aktiviti menarik yang bakal dianjurkan di Cahaya Raya, Sunway Pyramid.
Para pengunjung juga berpeluang untuk menebus pelbagai hadiah saguhati istimewa seperti paket sampul duit raya Shine & Reflect, set Jug Berlian, dan set Kutleri Premium sebagai ganjaran selepas anda penat membeli belah.
Belanja minima RM300 (RM200 untuk pemegang kad kredit HSBC) dalam 2 resit* untuk menebus 1 paket Sampul Duit RayaBelanja minima RM800 (RM700 untuk pemegang kad kredit HSBC) dalam 2 resit* untuk menebus 1 paket Sampul Duit Raya dan 1 Set Jug Berlian. Belanja RM3,500 dan ke atas (RM3,400 untuk pemegang kad kredit HSBC) dalam 4 resit* untuk mendapatkan 1 paket Sampul Duit Raya dan 1 set Kutleri Premium.
Sebagai salah satu mall yang terbesar di Malaysia, Sunway Pyramid menyediakan beratus restoran dan kedai-kedai berjenama yang menarik hanya untuk para pengunjungnya.
Senang cakap, hampir kesemua barangan yang kita nak mudah untuk didapati di Sunway Pyramid. Kalau nak berbuka puasa di sini pun senang sangat – sebab banyak pilihan restoran dan makanan. Sampai rambang mata dibuatnya!
Kredit gambar: Sunway Pyramid
Kredit gambar: Sunway Pyramid
Jadi, rasai sendiri kemeriahan Cahaya Raya disamping memberi sokongan kepada komuniti autisme di Sunway Pyramid bermula 24 Mac hingga 1 Mei 2023 ini. Layari laman rasmi Sunway Pyramid, Facebook dan Instagram untuk maklumat lanjut.
Jumpa anda di sana!


Mama Berhenti Jadi ‘Gelojoh’ Ramadan. Cukup-Cukuplah Tu!

Bulan Ramadan ini sudah menjadi satu kebiasaan dengan isu pembaziran makanan. Sepatutnya dalam bulan yang mulia ini, kita mendekatkan diri dengan Allah dengan melakukan amal ibadah serta mengingati tujuan asal kenapa kita berpuasa.
Surah Al-Isra:27 menegaskan “Sesungguhnya orang-orang yang boros itu adalah saudara syaitan dan syaitan itu adalah sangat ingkar kepada Tuhannya.”
 Allah SWT juga telah berfirman dalam Surah Al–A’raf Ayat 31 yang bermaksud “…dan makanlah serta minumlah, dan jangan pula kamu melampau; sesungguhnya Allah tidak suka akan orang–orang yang melampaui batas”.
Perintah dari Allah SWT ini jelas menunjukkan kepada kita semua mengenai peringatan dan larangan keras dari Allah SWT supaya kita tidak mengamalkan budaya atau sikap pembaziran serta tidak melakukan sebarang perkara secara melampau–lampau.
Tips Untuk Mengelakkan Diri Daripada Menjadi ‘Gelojoh’ Ramadan
Ini Mama Siti kongsikan beberapa tips yang boleh Mama semua latih diri untuk mengelakkan diri daripada menjadi gelojoh:
1. Mengawal Hawa Nafsu Membeli

Ketika di bazar ramadan cukuplah dengan hanya membeli satu atau dua juadah sahaja kalau Mama sudah memasak di rumah. Mama Siti faham apabila puasa ini nafsu makan tinggi, tengok apa sahaja semuanya mahu makan.
Tetapi Mama perlulah kawal nafsu membeli, esok-esok masih ada lagi masa untuk Mama membeli juadah makanan yang lain. Nak senang, Mama limit sendiri nilai wang yang ingin dibelanjakan di bazar.
Walaupun sekarang cashless, tetapi lebih baik Mama membawa tunai je. Boleh elakkan daripada terlebih membeli juadah yang ‘tiba-tiba’ nak kan?
2. Beli Pelbagai Jenis Kuih, Dalam Kuantiti Yang Sikit

Kalau nak beli kuih, Mama Siti cadangkan Mama campur kuih-muih yang ingin dibeli, dan pastikan setiap satunya dalam kuantiti yang sedikit.
Campurkan pelbagai jenis, barulah dapat merasa semua jenis kuih yang Mama mahu makan. Ini bukan sahaja dapat mengelakkan pembaziran, malah Mama juga dapat berjimat.
Dan kuih-muih selalunya cepat basi, jadi Mama tak boleh nak simpan sehingga sahur. Lagipun jarang anak-anak makan kuih kecuali kuih itu favourite mereka. Jadi Mama beli cukup-cukup sahaja kuih untuk Mama Papa.
3. Elakkan Membeli Minuman

Mama perlu elak atau kurangkan membeli air minuman ketika di bazar. Air yang dibeli di bazar dua tiga jam sebelum waktu berbuka berpotensi untuk menjadi lebih tawar apabila tiba waktu berbuka nanti.
Bila air dah tawar, maka kuranglah ‘peminat’ air tersebut. Tapi kalau Mama nak juga beli, belilah air yang susah untuk dibuat di rumah.
Dan Mama jangan lupa untuk request yang tiada ais, biasanya kalau yang tiada ais ini air akan kekal rasa manis. Tambah je ais di rumah nanti. Senang dan jimat bukan?
4. Rancang Juadah Berbuka
Kredit gambar: Iproperty
Kalau ikutkan nafsu, itu ini nak makan! Gelojoh tak terkata! Tapi, bila dah berbuka, alahaiii, nasi pun cukup satu pinggan tu je.
Betul ke betul?
Untuk mengelakkan pembaziran, Mama dinasihatkan untuk merancang kuantiti makanan yang akan Mama hidangkan mengikut jumlah ahli keluarga yang akan berbuka sama pada hari tersebut.
Sebab tak semua makanan yang dihidangkan akan dihabiskan semua sewaktu berbuka bukan? Jadi, rancang untuk juadah makanan yang perlu sahaja.
Sama juga kalau Mama memasak di rumah, anggarkan kuantiti makanan mengikut bilangan ahli keluarga yang akan berbuka bersama. Kalau Mama sudah memasak di rumah, jadi tak perlulah membeli juadah berbuka di bazar kecuali pencuci mulut.
Lagipun kebanyakan makanan yang dibeli di bazar tak sesuai untuk reheat untuk sahur. Dan waktu sahur juga selalunya variasi makanan tidak banyak seperti waktu berbuka.
5. Iktibar daripada Keluarga Kurang Berkemampuan
Mama perlu belajar terapkan dalam diri Mama untuk mengamalkan berbuka secara sederhana. Jauhkan diri Mama daripada makan terlalu banyak, ibarat mahu melepaskan geram selepas sehari suntuk tidak menjamah makanan dan minuman.
Kita berpuasa supaya rasa lapar sepanjang hari itu membuatkan kita lebih bersyukur kepada Allah setelah mendapat makanan ketika berbuka puasa. Dalam erti kata lain, seseorang itu akan lebih bersyukur dengan kesenangan hidupnya dan tidak akan bersifat lokek untuk membantu insan yang dalam kekurangan ini.
Secara tak langsung, berpuasa melatih kita untuk turut merasai bagaimana kehidupan insan yang kurang bernasib baik atau kurang berkemampuan. Ambil iktibar bagaimana gembira dan bersyukurnya mereka apabila mendapat makanan yang menyelerakan walaupun dalam kuantiti yang sedikit.
Mama Siti faham Mama mestilah mahu hidangkan makanan yang lazat untuk keluarga selepas seharian berpuasa. Tetapi pada masa yang sama juga Mama perlulah berwaspada untuk mengelakkan berlakunya pembaziran makanan. Sebab tu jangan ‘gelojoh’ nak beli itu ini semasa Ramadan ini.
Bersederhana dalam setiap perkara itu dituntut kerana sungguhnya Islam itu adalah agama yang sederhana, tidak lebih dan tidak kurang.

Mama Papa mahu koleksi doa untuk diamalkan bulan ramadan ini? Klik SINI.


Tingkatkan Pengambilan Nutrien Tambahan Bagi Ibu Hamil & Menyusu Ramadan Ini Dengan Enfamama A+

Mama Siti tahu, bulan Ramadan ni, mak-mak yang mengandung dan menyusu yang ingin berpuasa, pasti risau akan keselamatan diri dan bayi dalam kandungan – sama ada wajar teruskan berpuasa atau tidak.
Rukhsah Bagi Wanita Hamil & Menyusukan Berpuasa
Merujuk kepada penjelasan yang dikongsikan Pejabat Mufti Wilayah Persekutuan, wanita Islam yang hamil dan menyusu diberikan rukhsah atau keringanan untuk berbuka sekiranya berpuasa dalam bulan Ramadan.

Hal ini adalah kerana, ada kemungkinan sekiranya wanita tersebut meneruskan puasanya boleh mendatangkan mudarat sama ada kepada diri sendiri mahupun kepada janin di dalam perut.
Jadi, maksudnya di sini, Mama nak puasa boleh, tak nak puasa pun boleh. Namun, adalah lebih baik untuk Mama dapatkan nasihat pakar terlebih dahulu sebelum Mama berpuasa.
Minum Enfamama A+ Untuk Nutrien Tambahan Sepanjang Ramadan
Kredit gambar: Enfagrow A+
Untuk memastikan pengambilan nutrisi Mama yang hamil dan menyusu berada di tahap optimum sepanjang Ramadan ini, ambil segelas susu Enfamama A+ setiap hari.
Bila Mama pun mendapat nutrisi penting sepenuhnya, barulah Mama lebih sihat bertenaga untuk menjaga ahli keluarga dan memastikan mereka juga mendapat nutrien yang baik sepanjang bulan puasa.
Enfamama A+ diformulasi secara saintifik untuk ibu hamil dan menyusu, dengan kandungan DHA dan Kolina yang paling tinggi▲, untuk memenuhi keperluan nutrisi ibu hamil dan menyokong perkembangan otak bayi dalam kandungan.
▲Berbanding dengan jenama susu ibu hamil lain di pasaran setakat Jan 2022, Enfamama A+ membekalkan 100mg DHA dan 560mg Kolina dalam setiap 100g serbuk.
Enfamama A+ juga tinggi dengan kalsium yang bagus dalam membantu perkembangan tulang dan gigi yang kuat, zat besi untuk pembentukan sel darah merah, dan vitamin D untuk penyerapan dan penggunaan kalsium dan fosforus bagi para ibu.

Untuk menikmati manfaat Enfamama A+ sepenuhnya, Mama boleh daftar sebagai ahli Kelab Enfamama A+ untuk mendapatkan sampel PERCUMA serta pelbagai diskaun, ganjaran, tips dan promosi eksklusif hanya untuk ahlinya.
Daftar di SINI hari ini!


Jangan Putus Asa. Teruskan Membaca Doa Melembutkan Hati Seseorang Untuk Yang Tersayang

Bak kata pepatah, batu yang keras air pelekuknya, hati yang keras lidah pelembutnya. Hanya kata-kata yang baik yang mampu melembutkan hati orang yang keras hati.
Umpama seorang ayah yang menegah anaknya daripada memilih calon pasangan. Dek kerana tekalnya pendirian, kita mulai risau dengan keadaan itu.
Sebagai orang Islam, kita ada doa sebagai cara agar usaha meluluhkan kerasnya hati mereka dipermudah. Mama Siti ada senaraikan lima doa lembutkan hati mengikut sunnah dan dari al-Quran.
7 Doa Melembutkan Hati Seseorang
#1 Doa Lembutkan Hati Jarak jauh
(Asy-Shyuura, ayat 19)
Doa ini pernah dibaca oleh Rasulullah SAW kepada Saidina Umar Alkhattab agar beliau terbuka hati memeluk agama Islam.
Caranya adalah dengan membacanya sebanyak 19 kali dan sebut nama orang tersebut, Insha allah dengan izin Allah, keputusannya akan berubah.
اَللّٰہُ لَطِیۡفٌۢ بِعِبَادِہٖ یَرۡزُقُ مَنۡ یَّشَآءُ ۚ وَ ہُوَ الۡقَوِیُّ الۡعَزِیۡزُ
‘Allahu latifun bi’ibaadihi yarzuqu man yasyaa-u wahuwal qawii-yul ‘aziiz’
Maksudnya: Allah Maha Lembut terhadap hamba-hamba Nya; Dia memberi rezeki kepada siapa yang Dia kehendaki dan Dia Maha Kuat, Maha Perkasa
#2 Asmaul Husna Ya Latif
Selain doa, kita juga boleh amalkan zikir Ya Latif. Bacakan zikir ini dan tiupkan ketika Mama menyediakan makanan atau ketika mengusap ubun-ubunnya.

#3 Doa Seperti Dalam Kisah Nabi Musa AS
Bacaan doa melembutkan hati seseorang yang ini ada dalam kisah Nabi Musa AS dan Daud AS saat berusaha untuk melembutkan sesuatu hal yang terasa sulit bagi manusia.
اللَّهُمَّ إِنَّكَ أَنْتَ الْعَزِيْزُ الْكَبِيْرُ وَأَنَا عَبْدُكَ الضَّعِيْفُ الذَّلِيْلُ الَّذِيْ لَا حَوْلَ وَلَا قُوَّةَ إِلَّا بِكَ، اللَّهُمَّ سَخِّرْ لِيْ كَمَا سَخَّرْتَ فِرْعَوْنَ لِمُوْسَى وَلَيِّنْ لِيْ قَلْبَهُ كَمَا لَيَّنْتَ الْحَدِيْدَ لِدَاوُدَ فَإِنَّهُ لَا يَنْطِقُ إِلَّا بِإِذْنِكَ نَاصِيَتُهُ فِيْ قَبْضَتِكَ وَقَلْبُهُ فِيْ يَدِكَ جَلَّ ثَناَءُ وَجْهِكَ يَا أَرْحَمَ الرَّاحِمِيْنَ
‘Allaahumma innaka antal azizul kabir. Wa anaa abduka adhdhoiifudzdzaliil. Alladzi laa haula wa laa quwwata illaa bika. Allahumma sakhirli … (sebut nama orang dimaksud) kama sakhkhorta fir’auna li musa. Wa layyin li qolbahuu kama layyantalhadiida li dawuda. Fa innahu la yantiqu illa bi idznika. Nashiyatuhuu fii qobdhatika. Wa qolbuhuu fi yadiKa. Jalla tsana-u wajhika ya arhamar rakhimiin’
Maksudnya: “Ya Allah, sungguh Engkau Maha Mulia Maha Besar. Sedangkan aku hambaMu yang sangat hina dina. Tiada upaya dan kekuatan kecuali karena Engkau. Ya Allah, tundukkanlah… (sebut nama orang yang dimaksud) padaku, sebagaimana Engkau telah menundukkan Fir’aun pada Musa AS. Dan luluhkan hatinya untukku, sebagaimana Engkau telah meluluhkan besi untuk Daud AD. Karena sungguh dia takkan berbicara kecuali dengan izinMu. Ubun-ubunnya dalam genggamanMu, dan hatinya di tanganMu. Pujian wajahMu telah Agung, wahai yang lebih sayang para penyayang.

#4 Doa Supaya Bersikap Sabar 1
Bacalah surat al-Baqarah ayat 165 dan surat Ali-Imran ayat 14 setiap selesai solat fardhu. Mudah-mudahan apabila dibaca ketika waktu mustajab berdoa, orang itu menjadi lebih tenang ketika berurusan dengan kita.
يُحِبُّونَهُمْ كَحُبِّ اللَّهِ ۖ وَالَّذِينَ آمَنُوا أَشَدُّ حُبًّا لِلَّهِ ۗ
Yuhibbunahum kahubillahi wallazina amanuu ashaddu hubbanlillah
Maksudnya: “Mereka mencintainya (memuja dan mentaatinya) sebagaimana mereka mencintai Allah; sedang orang-orang yg beriman itu lebih cinta (taat) kepada Allah.” (QS. al-Baqarah: 165)
#5 Doa Supaya Bersikap Sabar 2
زُيِّنَ لِلنَّاسِ حُبُّ ٱلشَّهَوَٰتِ مِنَ ٱلنِّسَآءِ وَٱلْبَنِينَ وَٱلْقَنَٰطِيرِ ٱلْمُقَنطَرَةِ مِنَ ٱلذَّهَبِ وَٱلْفِضَّةِ
“Zuyyinalinnasi hubbushahawati minannisa’i walbani na walqanaathiril muqanthorotiminazzahabi walfidhah”
Maksudnya: “Dihiasikan (dan dijadikan indah) bagi manusia: kesukaan kepada benda-benda yang diingini, iaitu perempuan-perempuan dan anak-anak; harta-benda yang banyak dari emas dan perak.” (QS. Ali-Imran: 14)

#6 Doa Mencairkan Hati dan Melancarkan Urusan
Doa ini lebih elok jika dibacakan ketika diri sendiri atau mereka mendekati kita. Mahu itu bos, ahli keluarga atau guru.
رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي
“Robbis rohlii shodrii, wa yassirlii amrii, wahlul ‘uqdatam mil lisaani yafqohu qoulii.”
Maksudnya: “Ya Allah, lapangkanlah untukku dadaku, dan mudahkanlah untukku urusanku, dan lepaskanlah kekakuan dari lidahku, supaya mereka mengerti perkataanku” (QS. Thoha: 25-28)
#7 Doa Melembutkan Hati Orang Yang Sedang Marah

لاَاِلهَ اِلاَّاللهُ الْحَلِيْمُ الْحَكِيْمُ، سُبْحَانَ اللهِ رَبّ السَّمَوَاتِ السَّبْعِ وَرَبّ الْعَرْشِ الْعَظِيْمِ، لآَاِلهَ اِلآّ اَنْتَ عَزَّجَارُكَ وَجَلَّ ثَنَآؤُكَ
“La ilaha illallahul halimul hakimu, subhanallahi rabbus samawatis sab’a wa rabbul ‘arsyil ‘adzimi, la ilaha illa anta ‘azza jaruka wa jalla sana’uka,”
Maksudnya: “Tiada Tuhan selain Allah Yang Maha Kasih lagi Maha Bijaksana, Maha Suci Allah Tuhan yang memelihara tujuh langit dan menguasai arasy yang agung, tiada Tuhan selain Engkau, sangat kuat perlindunganMu dan Maha Tinggi perlindunganMu”
Doa-doa di atas boleh dibacakan untuk melembutkan hati seseorang dan ia juga boleh dibacakan untuk menjadikan diri sendiri lebih sabar dan tenang.
Semoga permohonan doa Mama diperkenankan dan supaya segala urusan dipermudahkan dengan izinNya. Sesungguhnya hanya kepada Allahlah kita bermohon.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Khas Untuk Beginner! Cara Buat Resepi Rendang Ayam ‘Step by Step’

Bagi mereka yang tak pernah cuba memasak resepi rendang ayam ni, mudah je sebenarnya. Mama hanya perlu titikberatkan tentang santan dan bahan tumisan. Lain-lain boleh adjust ikut citarasa sendiri.
Ayuh, kita tengok resepi ayam rendang yang dikongsikan oleh Puan Azza Ahsani ini. Mudah-mudahan kena dengan citarasa Mama.
Resepi Rendang Ayam

Resepi oleh: Azza Ahsani
Bahan-bahan
Kredit gambar: Azza Ahsani
Bahan-Bahan Kisar
Bawang MerahBawang PutihSeraiCili Merah BesarCili PadiHaliaLengkuasKunyit
Bahan-Bahan Masakan
AyamAsam KepingDaun Limau PurutCili Kering (Direbus dan dikisar)SantanKerisikGaramGula
Cara-Cara
#1 Pertama sekali hiris kecil kesemua bahan-bahan kisaran supaya proses mengisar lebih cepat. Selain itu, ini juga bertujuan supaya pengisar tidak rosak.
Kredit gambar: Azza Ahsani
#2 Seterusnya, goreng ayam separuh masak. Lagi satu pilihan ialah Mama boleh terus masukkan ayam mentah semasa memasak.
Kredit gambar: Azza Ahsani
#3 Kita akan mula panaskan minyak dalam kuali dan tuangkan bahan kisaran. Teruskan menumis hingga pecah minyak.
Kredit gambar: Azza Ahsani
#4 Selepas tumisan pecah minyak, terus masukkan cili kering yang telah dikisar. Kita akan terus masak hingga sedikit kering. Sekali-sekala, kacaukan tumisan supaya tidak hangus.
Kredit gambar: Azza Ahsani
#5 Langkah seterusnya, masukkan daun limau purut dan asam keping. Tidak lama selepas itu, terus tuangkan ayam separuh masak.
Kredit gambar: Azza Ahsani
#6 Masukkan santan. Tambahkan santan dengan nisbah 1:2 iaitu satu kotak santan dan dua cawan air.
Kredit gambar: Azza Ahsani
#7 Kacaukan kesemua bahan-bahan tadi supaya sebati kemudian masukkan kerisik. Gaulkan kesemuanya dan perasakan dengan garam dan gula.
Kredit gambar: Azza Ahsani
#8 Kita akan terus hidupkan api hingga rendang ayam menjadi sedikit kering seperti dalam gambar.
Kredit gambar: Azza Ahsani
#9 Resepi rendang ayam sudah sedia untuk dihidangkan dan makan bersama-sama nasi impit ataupun nasi putih.
Tips Memasak Resepi Rendang Ayam
Rempah rendang menggunakan ayam mentah lebih meresap berbanding ayam yang digoreng separuh masak. Ayam separuh masak pula akan cepat masak berbanding ayam mentah. Tambahkan lebih banyak santan untuk rasa rendang yang lebih berlemak.
Kita manfaatkan masa yang ada ini sebagai latihan menyediakan lauk rendang ayam yang sedap di hari lebaran. Harap-harap resepi ini membantu Mama menyediakan juadah untuk keluarga dan tetamu.
Jom cuba resepi ayam ungkep pula kerana ianya mempunyai persamaan dengan resepi rendang ayam.

Dapatkan lebih banyak resepi menarik di SINI!


Cara Membaca Doa Ketika Berbuka Puasa Secara Beramai-ramai

Setiap kali menjelangnya waktu Ramadan, umat islam akan berbuka puasa secara beramai-ramai dengan memulakan bacaan doa berbuka puasa ramai. Untuk makluman Mama Papa, doa berbuka puasa ramai adalah berbeza dengan doa berbuka ketika kita bersendirian.
Daripada Ibn Umar r.a berkata, bahawa Nabi Muhammad S.A.W apabila hendak berbuka puasa, baginda akan membaca doa:
ذَهَبَ الظَّمَأُ، وَابْتَلَّتِ الْعُرُوقُ، وَثَبَتَ الْأَجْرُ إِنْ شَاءَ اللَّهُ
Maksudnya:
“Telah hilang dahaga, telah basah urat-urat dan telah ditetapkan pahala insyaAllah”.
(Riwayat Abu Daud 2357)
Berpuasa dari segi bahasa adalah menahan diri daripada melakukan sesuatu perkara manakala dari segi syarak pula ia bermaksud menahan diri dari lapar dan dahaga serta segala perbuatan yang boleh membatalkan puasa tersebut bermula dari terbit fajar sehinggalah terbenamnya matahari beserta dengan niat.
Sifat kesabaran yang tinggi diperlukan untuk menyelesaikan ibadah puasa di bulan ramadhan iaitu selama sebulan sahaja dalam setahun.
Terdapat ganjaran pahala yang tinggi bagi mereka yang berjaya berpuasa di bulan ramadhan. Malah, dalam Islam juga kita sangat dituntut untuk sentiasa berdoa kepada Allah walaupun ketika makan.
Apatah lagi dengan doa-doa orang yang berpuasa yang sememangnya adalah sangat mustajab.
Di bawah ini kami kongsikan cara bacaannya untuk dijadikan rujukan oleh anda semua.
Cara Membaca Doa Berbuka Puasa Ramai

Kredit gambar: www.liputan6.com
Berikut merupakan cara untuk membaca doa ketika berbuka puasa secara beramai-ramai iaitu:
اللَّهُمَّ لَكَ صُمْنَا وَبِكَ أمَنَّا وَعَلَى رِزْقِكَ أَفْطَرْنَا بِرَحْمَتِكَ يَاأَرْحَمَ الرَّاحِمِيْنَ
“Allahumma Lakasumna Wabika Aamanna, Wa’alaa Rizqika Afthorna,Birohmatika Yaa Arhamar Roohimiin .”
Maksudnya:
“Ya Allah kerana Mu kami berpuasa, Dengan Mu kami beriman, kepada Mu kami berserah dan dengan rezeki Mu kami berbuka (puasa) dengan Rahmat Mu, Ya Allah Tuhan Maha Pengasih“.
Kredit gambar: thegorbalsla.com
Amalan Ketika Berbuka Puasa:
Saat hendak menyuap kurma ke mulut dahului dengan ucapan Bismillah macam biasa. Setelah selesai makan dan air membasahi tekak maka ucapkan doa sebagaimana yang Nabi lafazkan di atas. Tetapi jangan lupa berdoa saat berbuka puasa kerana ia adalah waktu mustajabnya doa. Selain membacakan doa di atas ini, kita juga digalakkan memperbanyakkan lagi memohon doa saat menjelang berbuka puasa kerana ia antara waktu yang mustajab untuk berdoa.Berbukalah secara sederhana dan tidak tergopoh-gapah ketika menghabiskan makanan.
Oleh itu, jangan lepaskan peluang keemasan ini untuk berdoa apa-apa sahaja hajat kebaikan untuk dunia dan akhirat.
Amatlah rugi jika kita menghabiskan minit-minit terakhir dengan perkara yang tidak mendatangkan sebarang manfaat atau pun faedah. Bersama-samalah kita berebut mencari pahala dalam bulan ramadhan.
Semoga dengan perkongsian doa berbuka puasa ini ia akan menjadi amalan sepanjang kita berpuasa.

Dapatkan lebih banyak tips amalan bulan Ramadan di SINI!


Resepi Ayam Panggang Ala Ayam Golek Bazar Ramadan

Kalau nak ayam panggang yang garing di luar dan berjus di dalam macam selalu ada di bazar Ramadan tu, Mama sebenarnya boleh buat sendiri di rumah je tau.
Yang penting, bahan-bahan dan ketuhar kena ada di rumah sebelum Mama cuba buat sendiri Resepi Ayam Panggang ni. Jom kita lihat:
Resepi Ayam Panggang

Kredit gambar: Arisa
Resepi oleh: Hajar Mohd
Bahan-Bahan
Seekor AyamGaramBawang PutihHaliaBawang BesarSos TomatoKicap PekatKicap Lemak ManisMaduStok AyamMinyak Kelapa/ Minyak Sawit
Cara-Cara
#1 Sediakan seekor ayam yang belum dipotong. Cuci bersih bahagian dalam ayam dan toskan.
Kredit gambar: Hajar Mohd
#2 Lumurkan dengan garam dan ratakan hingga keseluruhan ayam tadi. Tujuannya supaya dapat dapat mengeluarkan rasa ‘umami’ dari ayam.
Kredit gambar: Hajar Mohd
#3 Kisarkan bawang putih, halia dan bawang besar hingga lumat dan tuangkan ke dalam bekas ayam tadi. Teruskan langkah dengan menggaul rata bahan kisaran di setiap bahagian ayam.
Kredit gambar: Hajar Mohd
#4 Kemudian, tambahkan pula dua sudu sos tomato sebagai pelengkap rasa.
Kredit gambar: Hajar Mohd
#5 Tibalah ke bahan-bahan penting. Masukkan dua sudu sos cili, satu sudu kicap pekat, dua sudu kicap lemak manis dan dua sudu madu.
#6 Bahan rahsia resepi ayam panggang kali ini ialah stok ayam atau kiub perasa ayam berserta dengan minyak kelapa ataupun minyak sawit.
Kredit gambar: Hajar Mohd
#7 Bersedia untuk proses memanggang. Pertama sekali cucuk bahagian tengah ayam untuk memudahkan ia berpusing dalam oven nanti.
Kredit gambar: Hajar Mohd
#8 Letakkan ayam dalam oven di bahagian tengah oven. Pastikan ayam digantung ya kerana langkah ini yang akan memastikan ayam masuk secara keseluruhan. .

Kredit gambar: Hajar Mohd
#9 Tetapkan suhu oven kepada 180℃ dan masa 40 minit.
Kredit gambar: Hajar Mohd
#10 Ayam telah siap dimasak dan sedia untuk dihidangkan. Hidangkan bersama-sama nasi arab.
Kredit gambar: Hajar Mohd
Betul tak cakap Mama Siti? Hampir semua bahan-bahan resepi ayam panggang kita kali ini ada di dapur rumah masing-masing je.
Kalau dah siap resepi ayam panggang ni, apa kata Mama cuba resepi ayam masak thai ‘simple‘ ni pula. Resepi yang mudah dan sedap. Campak-campak je orang kata.

Dapatkan lebih banyak resepi masakan di SINI!


Haleon Lancar Kempen #BetterOralCareNation Untuk Mempertingkatkan Tabiat Kesihatan Oral di Malaysia

Masalah kesihatan oral dianggap boleh dicegah sebahagian besarnya melalui kebersihan oral yang berkesan, namun kewujudan masalah ini masih tinggi. Penyakit oral menjejaskan kira-kira 3.5 bilion orang di seluruh dunia menurut LaporanStatus Kesihatan Oral Global Pertubuhan Kesihatan Sedunia (WHO) yang terkini.
Di Malaysia, 94% daripada golongan dewasa Malaysia mempunyai masalah gusi dan 88.9% mengalami kaviti gigi seperti yang ditunjukkan dalam Kaji Selidik Kesihatan Pergigian Orang Dewasa (National Oral Health Survey of Adults, NOHSA) pada tahun 2010.

Sebuah kajian berasingan oleh Haleon, iaitu antara penyedia terbesar dunia bagi pakar kesihatan oral dan pembuat Sensodyne, yang dijalankan dengan Kerjasama Kantar, juga menunjukkan 71% daripada rakyat Malaysia mengalami simptom sensitiviti gigi.
Dalam usaha di seluruh negara untuk meningkatkan kesedaran kesihatan oral dan disokong oleh Bahagian kesihatan Pergigian Kementerian Kesihatan, Haleon telah bekerjasama dengan Persatuan Doktor Pergigian Malaysia (Malaysian Dental Association, MDA) untuk melancarkan #BetterOralCareNation, iaitu kempen selama sebulan yang menyediakan pemeriksaan gigi percuma mulai 1 Mei selain aktiviti berbentuk pendidikan untuk menambah baik kefahaman kesihatan oral dalam kalangan rakyat Malaysia.

Bryan Wong, Pengurus Besar, Malaysia, Singapura dan Brunei (MSB), Haleon, berkata: “Sebagai sebuah syarikat terkemuka dunia yang 100% memberikan tumpuan pada kesihatan harian, kami mempunyai peluang yang tersendiri untuk membantu memecahkan halangan sosial dan persekitaran yang menghalang orang ramai daripada kesihatan harian. Kami sentiasa berusaha untuk menambah baik tabiat kesihatan oral dalam kalangan rakyat Malaysia dan membina 1 kesedaran tentang keadaan kesihatan oral, seperti sensitiviti dan periodontitis, memandangkan perkara ini boleh dicegah menerusi kebersihan oral yang berkesan. Kami komited untuk menyokong peningkatan kesihatan oral harian, dan kami berasa teruja terhadap kerjasama kami dengan Persatuan Doktor Pergigian Malaysia untuk mendidik dan memperkasakan orang ramai tentang kepentingan kesihatan oral harian.”
Dr. Lim Chiew Wooi, Presiden Persatuan Doktor Pergigian Malaysia (MDA), berkata, “Kes global berkaitan dengan penyakit oral telah meningkat sebanyak 1 bilion dalam tempoh 30 tahun yang lepas. Hal ini menunjukkan bahawa penyakit oral merupakan keadaan kesihatan yang lazim di seluruh dunia. Hanya 16% rakyat Malaysia melawat doktor gigi sekurang-kurangnya dua kali setahun. Hakikat ini adalah membimbangkan, memandangkan pengabaian terhadap kesihatan oralbukan sahaja akan meningkatkan dengan ketara risiko menjadi terdedah kepada periodontitis atau hipersensitiviti dentin yang lebih tinggi, tetapi juga meningkatkan risiko untuk keadaan dan penyakit lain. Individu yang menderitai sebahagian jenis penyakit periodontal adalah sekali ganda mungkin dikesan menghidap penyakit jantung yang disebabkan oleh plak dan bakteria yang memasuki badan melalui gusi.”
Penyakit oral seperti periodontitis juga mempunyai implikasi kesihatan yang lebih meluas dan telah dihubungkan dengan kesihatan sistemik yang lemah dan penyakit tidak berjangkit (non-communicable diseases, NDCs), termasuk penyakit diabetes dan kardiovaskular.

Sebagai sebahagian daripada usaha pendidikan kempen, jenama ubat gigi sensitiviti yang disyorkan oleh doktor pergigian Haleon, Sensodyne juga akan melancarkan aktiviti di lokasi dengan kerjasama profesional penjagaan kesihatan, pencipta kandungan sosial, dan pempengaruh untuk mendorong kesedaran, pendidikan dan kefahaman tentang impak kesihatan oral yang lemah termasuk hubungannya dengan kesihatan sistemik.

Butiran tentang lokasi klinik dan aktiviti kempen akan tersedia melalui media sosial Sensodyne Malaysia. Timbalan Perdana Menteri, Dato’ Sri Haji Fadillah bin Haji Yusof telah berkunjung ke reruai pameran Sensodyne semasa pelancaran sambutan Hari Kesihatan Oral Sedunia 2023 peringkat Malaysia di Bank Negara Malaysia, yang dirasmikan oleh beliau pada 20 Mac 2023.
Acara tersebut juga mengumumkan Dasar Kesihatan Oral Kebangsaan yang menetapkan matlamat untuk menjelaskanstrategi dan tindakan bagi menyampaikan penjagaan kesihatan oral yang lebih baik kepada semua rakyat Malaysia selain memperkasa mereka untuk terus mempertingkatkan kesihatan dan kualiti kehidupan mereka.


Tips Untuk Ibu Mengandung ‘Survive’ Berpuasa di Bulan Ramadan

Bulan Ramadan adalah bulan paling mulia untuk seluruh umat Islam. Pelbagai kebaikan yang ditawarkan dengan ibadah puasa. Antara kebaikannya adalah dapat menahan kita daripada hawa nafsu serta perbanyakan ibadah solat untuk saham akhirat kita.
Namun demikian, ibu-ibu mengandung tidak lah terkecuali. Ibu hamil juga boleh berpuasa, namun diberi keringanan atau rukhsah.

Sekiranya Mama ingin berpuasa dan boleh berpuasa, ini beberapa tips untuk ibu hamil kekal bertenaga sepanjang Ramadan ini.
7 Tips Untuk Mama Kekal Bertenaga di Bulan Ramadan
1. Ambil lebih protein seperti daging dan telur. Protein boleh disimpan di dalam tubuh pada kadar lebih lama.

Protein dapat disimpan di dalam tubuh pada kadar lebih lama berbanding kumpulan vitamin yang lain. Oleh itu, lebihkan protein untuk kekal bertenaga pada bulan puasa ini.
2. Banyakkan makanan berserat tinggi seperti sayur-sayuran dan buah-buahan segar supaya boleh menahan lapar.

Ia boleh mengurangkan risiko Mama untuk mendapat buasir. Dan kajian juga mendapati bahawa diet yang serat tinggi  berkemungkinan mengurangkan risiko kanser kolorektal. Pada bulan puasa ini kita juga mahu menjaga kesihatan perut kita.
3. Ambil vitamin tambahan ketika sahur agar badan kekal segar sepanjang hari.

Suplemen pemakanan meningkatkan diet biasa Mama untuk memastikan Mama dapat bekalan nutrien yang sihat. Ia mengandungi vitamin dan mineral yang membantu Mama berasa lebih bertenaga, kelihatan lebih baik, dan juga tidur yang lebih nyenyak.
4. Lewatkan bersahur Mama! Kalau boleh, sahur hingga ke saat akhir imsak supaya tidak cepat lapar pada waktu siang.

Antara hikmah mengapa disunatkan melewatkan sahur supaya kita dapat terus bersiap sedia untuk menunaikan solat Subuh. Tambahan pula, kita dapat rasa lebih kenyang sepanjang hari.
5. Usaha untuk minum dua liter air masak selepas waktu berbuka hingga ke waktu imsak. Minum sikit tetapi kerap bagi mengelakkan dehidrasi.

Mama tahu tak jika Mama minum 2 liter air sehari, ia dapat membersihkan toksin dari badan, beri tenaga dan bantu masalah keletihan Mama? Dengan meminum air, ia boleh cergaskan minda dan bantu buah pinggang Mama untuk dapatkan semula keseimbangan.
6. Elakkan makanan berasid atau bergoreng yang boleh membuatkan Mama mengalami masalah pedih ulu hati, terutama sebelum tidur.

Makanan berasid, bergoreng dan pedas berkemungkinan untuk lebih mengganggu perut dekat pada waktu tidur, terutamanya jika Mama berbaring.
Pedih ulu hati berlaku lebih jika Mama berbaring selepas makan, menjadikannya mudah untuk kandungan perut Mama mengalir ke esofagus.
7. Amalkan untuk menjamah beberapa biji kurma atau minum susu kurma sebelum habis waktu sahur.
Seperti yang kita tahu, kurma memang sangat bagus untuk diri kita. Jadi sebelum habis waktu sahur, amalkan untuk mengambil sekurang-kurangnya 3 biji kurma atau minum susu kurma untuk rasa kenyang yang lebih lama.

Awas ya Mama! Makan slow-slow dan nikmati makanan berbuka dan sahur tu. Perbanyakan ibadah bulan Ramadan ini dan selamat berpuasa buat ibu hamil!
Dapatkan nasihat daripada doktor Mama sebelum lalukan apa-apa perubahan dalam diet Mama ya.

Dapatkan lebih banyak infografik menarik di SINI!


Bacaan Doa Selepas Solat Tarawih Yang Ringkas Untuk Dihafal & Diamalkan

Solat sunat tarawih merupakan sunat muakkad yang dituntut oleh Islam. Setelah selesai solat tarawih, doa selepas solat tarawih akan dibacakan oleh imam. Bagi yang sudah tahu mengenai doa ini tentunya tiada masalah.
Tetapi bagi anda yang baharu pertama kali menunaikan solat sunat tarawih dan mendengar doa ini tentu ingin menghafal dan memahaminya. Sebenarnya terdapat pelbagai versi doa selepas solat terawih ini.

Contoh Doa Selepas Solat Tarawih Yang Mudah
Berikut adalah salah satu contoh doa selepas solat sunat terawih yang boleh anda baca dan menghafalnya.
Sumber pinterest
“Bismillahirrahmanir rahim.
Alhamdulillahi rabbil alamin. Wassolatu wassalamu ala sayyidina muhammadin wa ala Alihi wasohbihi ajmain, Allahummaj ‘alna bil imani kamilin, walifara idhika muaddin. Wa lissolati hafizin. wa lizzakati faa ilin, wa limaa ‘indaka tholibin, wa li ‘afwika raajiina wa bil hudaa mutamassikiin.
Wa anil laghwi mu’ridhiin. Wa fiddunya zaahidin. Wa fil aakhirati ra ghiin. Wa bil qadaa i raa dhiin. Wa binnu amaa i syaakirin. Wa alal balaaya saabiriin. Wa tahta liwaa i sayyidinaa muhammmadin sallaahu alaihi wa sallama yaumal qiyamaati saa iriin. Wa ilal haudhi waaridiin. Wafil jannati daakhiliin.
Wa Alaa sariiratil karaa mati qaa idiiin. Wa bihuurin linim mutazawwajiin. Wa min sundusiw waistabraqiw wadiibaajim mutalabbisiin. Wa min to aamil jannati aa kilin. Wa mil labaniw wa asalim musoffaini syaaribiin. bi akwaa biw wa abaariiqa wakaksim mimmi lin. ma Allaziina an amta alaihim minan nabiyyiina wassiddiiqiina wasy syuhadaa iwassoolihin.
Allahummaj ‘alna fii haazihil lailatisy syahrisy syariifatil mubaarakati minassu Adaail maqbuuliin. Wa alaa taj ‘alnaa allaahumma minal asy qiyaa ilmarduudiin. ilaahana Aafinaa wa’fu annaa waghfir allaahumma lanaa. waliwaalidiina wali ummahaatina wali ikhwaaninaa wali akhawaatinaa wali azwaajinaa.
wali ahliinaa wali ahli baitinaa wali ajdaadinaa wali jaddatinaa wali masyaa ikhinaa wali mu allimiinaa wa jamii il muslimiina wal muslimaati wal mukminiina wal mukminaat. al ahya i minhum wal amwaat.
waktub allahum massalamata wal aafiyata alai na wa alaa abiidikal hujjaaji wal ghuzaati wazzuwaar, wal musaafiriina wa muqiimiina fil barri wal bahri minal muslimin.Waqinaa syarrazh zholimin.
Wan surnaa alal qaumil kaafiriin, ya mujiibassaa iliin. Wakh tim lanaa yaa rabbanaa minka bikhairiyyaa arhamar raahimin, wa ‘ala lihii wa sohbihi wasssalam.Walhamdulillahi robbil Aalamin.”
Maksudnya:
Segala puji untuk Allah tuhan sekalian alam, sebagai pujian yang menyempurnakan nikmat-Nya dan mencukupkan pertambahannya.
Wahai tuhan kami, bagi-Mu pujian seperti yang selayaknya dan kemudian zat-Mu dan kebesaran permerintahan-Mu. Selawat dan salam ke atas junjungan besar Nabi Muhammad dan keluarga serta sahabat-sahabatnya.
Ya Allah Ya Tuhan kami, jadikanlah iman kami iman yang sempurna. Segala kewajipan zakat kami laksanakan dan segala apa yang ada di sisi-Mu kami pohonkan dan keampunanMu kami harapkan.
Kami berpegang dengan petunjuk-Mu dan menjauhi perkara yang sia-sia, zuhud dengan dunia dan cinta akhirat, redha dengan ketentuanMu, bersyukur dengan nikmat-nikmat-Mu, dan bersabar dengan bala bencana.
Kami berlindung di bawah panji-panji Nabi Muhammad pada hari kemudian, kami berkehendak kepada perlindungan-Mu dan dapat memasuki syurga-Mu dan duduk di atas katil yang mulia (di syurga), berkahwin dengan bidadari-bidadari dan memakai perhiasan-perhiasan di syurga, memakan makanan di Syurga, minum susu dan madu yang suci dari gelas-gelas yang indah bersama mereka yang telah Engkau beri nikmat daripada golongan nabi-nabi, rasul-rasul, para syuhada dan orang soleh.
Ya Allah, jadikan kami pada malam yang mulia dan penuh keberkatan ini daripada orang yang berbahagia kerana diterima amalannya, dan janganlah jadikan kami orang yang berdukacita kerana ditolak amalan kami.
Ya Tuhan kami, afiatkan kami dan berikan kami keafiatan, Ya Tuhan kami, ampuni kami, ibu bapa kami, saudara-saudara kami, suami/isteri kami dan guru-guru kami dan mereka yang kami ajarkan, dan mereka yang mempunyai hak ke atas kami, dan mereka yang mencintai kami dan berbuat baik kepada kami, dan mereka yang membimbing kami dan yang kami bimbing kepada kebaikan, dan mereka yang berwasiat kepada kami dan yang kami wasiatkan dengan doa, dan seluruh muslimin dan muslimat.
Dan Ya Allah, tulislah keselamatan dan keampunan untuk kami dan ke atas hamba-hambaMu yang terdiri daripada para jemaah haji dan umrah, peniaga-peniaga, orang yang berziarah, musafir-musafir dan orang yang bermukim, di darat atau di laut daripada orang Islam.
Dan jauhkan kami daripada orang yang zalim, dan bantulah kami ke atas orang kafir, wahai Tuhan yang memperkenankan orang yang bermohon.
Dan sempurnakanlah untuk kami wahai Tuhan kami daripada-Mu dengan kebaikan wahai Tuhan Yang Maha Pengasih daripada segala segala yang mengasihani.
Selawat dan salam ke atas sebaik-baik kejadian, Nabi Muhammad dan ke atas keluarganya dan Sahabat-sahabatnya, dan segala puji untuk Allah Tuhan sekalian alam.”

Mama Siti doakan semoga semua doa yang telah anda panjatkan kepada Allah S.W.T ini dimakbulkan oleh-Nya!

Tingkatkan amal ibadah lain dengan panduan dan bacaan yang betul seperti dikongsikan DI SINI.


Amalan Mulia Ramadan Ini: Macam Mana Nak Ajar Sedekah Pada Si Manja?

Pada bulan Ramadan yang mulia ini, kita perlu banyak bersedekah pada orang yang lebih memerlukannya untuk menambah pahala untuk akhirat. Mesti Mama cari cara-cara untuk ajarkan si manja untuk bersedekahkan?
Mama Siti ada tips yang boleh membantu masalah Mama ni!
Jom kita tengok sama-sama.

6 Tips Didik Anak Amalan Sedekah Sepanjang Ramadan
1. Fokus Pada Mesej Disebalik Amalan Bersedekah
Sebelum tunjukkan cara bersedekah, Mama harus beritahu mereka serba sedikit tentang amalan bersedekah ini. Bagi mereka faham dulu tentang konsep bersedekah.
Dengan itu mereka lebih faham kenapa kita perlu bersedekah, lagi-lagi pada bulan yang mulia ini.
2. Jadi Pemurah Dengan Anak Mama
Bila mereka teringin atau Mama hendak memberi ganjaran pada mereka. Belanjakan mereka bila diminta. Bukanlah selalu tapi ia dapat membantu Mama untuk tidak menjadi kedekut dengan anak sendiri.
3. Puji Anak Mama Ketika Mereka Lakukan Perkara Baik Tak Kira Masa
Kredit gambar: Shutterstock
Apabila mereka menunjukkan kelakuan yang baik, ringan-ringan mulut untuk puji mereka. Pujian memupuk keyakinan diri anak Mama.
Mereka akan lebih positif tentang diri mereka dan lebih bangga dengan diri sendiri. Puji anak Mama ikut umur mereka dan perkara yang berbeza.
4. Galakkan Amalan Sedekah Dalam Keluarga
Kredit gambar: Shutterstock
 Tunjuk pada mereka bagaimana kita perlu bersedekah. Di dalam dunia ini tak semua orang berkemampuan, oleh itu kita harus bersedekah untuk menolong mereka dan banyakkan pahala di akhirat.
5. Ajar Anak Untuk Selalu Bersyukur
Ingatkan mereka untuk sentiasa bersyukur dengan nikmat Allah S.W.T. Nikmat itu setimpal dengan kesyukuran kita. Jika kita bersyukur kepada Allah, Allah akan menambah dan memberkati kita.
Tetapi jika anda tidak bersyukur, nikmat akan hilang dan hukuman serta-merta mungkin mengikuti dalam kehidupan dunia sebelum Akhirat. Nikmat yang paling besar ialah keimanan.
6. Senyum Itu Juga Sedekah!
Kredit gambar: Shutterstock
Selalu ajar anak-anak untuk senyum. Kita dapat pahala sedekah.
Rasulullah SAW bersabda: “Senyum kalian bagi saudara adalah sedekah, melakukan kebaikan dan mencegah kemaksiatan untuk saudaranya juga sedekah, dan menunjukkan jalan bagi seseorang yang tersesat juga adalah sedekah” – Riwayat Tirmizi dan Abu Dzar.

Dapatkan lebih banyak tips amalan bulan Ramadan di SINI!


Resepi Pati Kurma – Membekalkan Tenaga Dari Sahur Hingga Berbuka

Makanan yang pertama semasa kita berbuka sudah semestinya buah kurmakan. Dengan makan buah kurma juga boleh memberikan tenaga sepanjang seharian berpuasa.
Buah kurma ini bukan sahaja mempunyai banyak khasiat kepada kita, malah, ia merupakan salah satu makanan sunnah yang diamalkan oleh Rasulullah SAW.
Mama semua tahu tak selain daripada kita makan kurma begitu sahaja, kita juga boleh membuat pati kurma sendiri di rumah. Ini sama sahaja dengan air kurma yang Mama beli di kedai.
Kalau nak lagi sedap, Mama boleh tambah madu dan biarkan sahaja di dalam peti sejuk semalaman. Sahur nanti boleh la minum bersama keluarga tersayang.
Jom kita tengok macam mana Puan Nadiah Latfi buat air pati kurma ini:
Resepi Pati Kurma
Bahan-Bahan
Kurma Susu segar / kotak
Cara-Cara Membuat Pati Kurma
1. Buang biji kurma dan bersihkan.

Kredit gambar: HarianPost
2. Kukuskan selama 20 minit.
Kredit gambar: Facebook Nadiah Latif
3. Kisar sehingga kesemua kurma hancur.
Kredit gambar: HarianPost
4. Simpan dalam bekas kedap udara dan letak dalam peti sejuk.
Kredit gambar: Facebook Nadiah Latif
5. Campurkan dua sudu pati kurma dengan susu dan kacau sehingga sebati. Susu tu tak kisah ya jenama apa pun.
Ini tambahan sahaja. Kalau Mama nak letak badam atau kismis pun boleh.
Dah pun siap untuk diminum air pati kurma Mama ni! Senang je kan nak buat resepi pati kurma ini?
Kredit gambar: IndoZone
Fakta Menarik Tentang Kurma
Terdapat lebih 1,500 spesis kurma di atas muka bumi ini.Sangat bagus dalam mencegah penyakit kronik seperti penyakit jantung dan kencing manis.Merupakan sumber tenaga segera.Kaya dengan sumber serat.Meningkatkan kecerdasan minda dan membantu proses tumbesaran.Mencegah serangan strok.Merangsang dan memudahkan proses kehamilan.Menambahkan susu badan.Kaya sumber bahan kimia semula jadi.
Mama juga boleh letakkan buah-buahan yang lain seperti berries, pisang, epal dan lain-lain. Lagipun kalau Mama terlambat bangun sahur, inilah resepi penyelamat buat Mama semua. 5 minit je dah siap!

Mama Papa mahu tahu tips makan bernutrisi lagi? Klik DI SINI.